polyglot-tagger/wikipedia-language-snippets-filtered huggingface dataset:
ಚೆಂಡನ್ನು ಎಸೆದ ನಂತರ, ಬೌಲರ್ ಆತನ ಅಥವಾ ಅವಳ ಕ್ರಿಯೆಯ ಕೊನೆಯಲ್ಲಿ "ಮುಂದುವರೆಯುತ್ತಾರೆ". ಇವುಗಳಲ್ಲಿ ಪಿಚ್ ಮೇಲೆ ಹೆಜ್ಜೆಗಳನ್ನು ಇರಿಸದಿರುವಂತೆ ಪಕ್ಕಕ್ಕೆ ತಿರುಗುವುದು ಒಳಗೊಂಡಿದೆ ಹಾಗು ನಿಧಾನಗೊಳ್ಳಲು ಇನ್ನೂ ಕೆಲವು ಹೆಜ್ಜೆಗಳನ್ನು ತೆಗೆದುಕೊಳ್ಳುವುದು. ಎಸೆತದ ಕೊನೆಯಲ್ಲಿ ಪಿಚ್‌ ಮೇಲೆ ನಡೆಯುವುದರಿಂದ ಪಿಚ್‌ನಲ್ಲಿ ಉಬ್ಬುತಗ್ಗುಗಳು ಉಂಟಾಗಿ ಮೇಲ್ಮೈಯಲ್ಲಿ ಹಾಳಾಗಬಹುದು. ಇದರಿಂದಾಗಿ ಸ್ಪಿನ್ ಬೌಲರ್‌ಗಳು ಚೆಂಡನ್ನು ಹೆಚ್ಚು ತಿರುಗಿಸಲು ದುರ್ಬಳಕೆ ಮಾಡಬಹುದು. ಹೀಗೆ ಮಾಡುವುದು ಆಟದ ನಿಯಮದ ಪ್ರಕಾರ ಕಾನೂನುಬಾಹಿರವಾಗಿದೆ. ಪಿಚ್ ನ ಮೇಲೆ ಪದೇ ಪದೇ ಓಡಿಹೋಗುವಂತಹ ಬೌಲರ್ ಗಳಿಗೆ ಎಚ್ಚರಿಕೆ ನೀಡಬಹುದು. ಅಲ್ಲದೇ ಮೂರು ಎಚ್ಚರಿಕೆಗಳೊಂದಿಗೆ ಇನ್ನಿಂಗ್ಸ್ ನ ಸಮಯದಲ್ಲಿ ಮತ್ತೆ ಬೌಲಿಂಗ್ ಮಾಡದಂತೆ ಬೌಲರ್ ಅನ್ನು ಅನರ್ಹಗೊಳಿಸಲಾಗುವುದು.
ವೇಗದ ಬೌಲರ್‌ನ ಕ್ರಿಯೆಯಲ್ಲಿ ಇರುವಂತಹ ಭಿನ್ನತೆಯು ಸ್ಲಿಂಗ್ ಆಗಿದ್ದು , ಇಲ್ಲಿ ಬೌಲರ್ ಆತನ ಎಸೆತವನ್ನು, ಅವನ ಅಥವಾ ಅವಳ ಕೈಯನ್ನು ಹಿಂದಕ್ಕೆ ಸಂಪೂರ್ಣವಾಗಿ ಚಾಚುವುದರೊಂದಿಗೆ ಆರಂಭಿಸುತ್ತಾನೆ. ಸ್ಲಿಂಗಿಂಗ್ ಶೈಲಿಯ ಬೌಲಿಂಗ್ ವೇಗವನ್ನು ಹೆಚ್ಚಿಸುತ್ತದೆ, ಆದರೆ ನಿಯಂತ್ರಣ ತಪ್ಪುತ್ತದೆ. ಜೆಫ್ ಥಾಮ್ಸನ್ ಸ್ಲಿಂಗಿಂಗ್ ಆಕ್ಷನ್ ನ ಪ್ರಸಿದ್ಧ ಮಾದರಿಯಾಗಿದ್ದಾರೆ. ಇವರು ಸ್ವಲ್ಪ ದೂರದಿಂದ ಓಡಿಬರುವ ಮೂಲಕ ಅಸಾಮಾನ್ಯ ವೇಗದಲ್ಲಿ ಬೌಲ್ ಮಾಡುತ್ತಿದ್ದರು. ಸ್ಲಿಂಗಿಂಗ್ ಆಕ್ಷನ್ ಅನ್ನು ಬಳಸುತ್ತಿರುವ ಪ್ರಸ್ತುತ ಅಂತಾರಾಷ್ಟ್ರೀಯ ಆಟಗಾರರೆಂದರೆ:ಫೆಡೆಲ್ ಎಡ್ವರ್ಡ್ಸ್, ಶಾನ್ ಟೈಟ್, ಲಾಸಿತ್ ಮಾಲಿಂಗ ಮತ್ತು ಮಿಚೆಲ್ ಜಾನ್ಸನ್.
ಸೀಮ್ ಎಸೆತಗಳನ್ನು ಯಾವ ಪೇಸ್‌ನಲ್ಲಾದರೂ ಎಸೆಯಬಹುದು, ಆದರೆ ಅತ್ಯಂತ ಪರಿಣಿತ ಸೀಮ್ ಬೌಲರ್ ಗಳು ಫಾಸ್ಟ್, ಮೀಡಿಯಂ-ಫಾಸ್ಟ್ ಅಥವಾ ಫಾಸ್ಟ್-ಮೀಡಿಯಂ ವೇಗದಲ್ಲಿ ಎಸೆಯುತ್ತಾರೆ. ಸಹಜವಾದ ವೇಗದ ಬೌಲಿಂಗ್ ಅಥವಾ ನಿಧಾನ ಚೆಂಡಿನ ಹಿಡಿತವನ್ನು ಬಳಸುವುದು ಹಾಗು ಚೆಂಡು ಪಿಚ್ ಗೆ ಬಡಿಯುವ ವರೆಗು ಹೊಲಿಗೆಯ ನಡುಗೆರೆ ಎತ್ತರದಲ್ಲಿ ಇರುವಂತೆ ನೋಡಿಕೊಳ್ಳುವುದು ಸೀಮ್ ಬೌಲಿಂಗ್‌ನ ಮೂಲ ತಂತ್ರವಾಗಿದೆ. ನಡುಗೆರೆ ಎತ್ತರದಲ್ಲಿದ್ದು ಚೆಂಡು ಅದರ ಸಮತಲ ಅಕ್ಷದಲ್ಲಿ ತಿರುಗುತ್ತಿದ್ದರೆ, ಅಲ್ಲಿ ಗಮನಾರ್ಹ ಮ್ಯಾಗ್ನಸ್ ಪರಿಣಾಮವಿರುವುದಿಲ್ಲ. ಅಲ್ಲದೇ ಚೆಂಡು ಗಾಳಿಯಲ್ಲಿ ಮುಂದಕ್ಕೆ ಚಲಿಸುವುದಿಲ್ಲ. ಚೆಂಡಿನ ನಡುಗೆರೆ ಎತ್ತರದಲ್ಲಿದ್ದು, ಪಿಚ್ ಗೆ ಬಡಿಯುವ ಚೆಂಡಿನ ಮೊದಲ ಭಾಗವಾಗಿದ್ದಲ್ಲಿ, ಅದು ಬೌನ್ಸ್ ಮತ್ತು ಚಲನೆಯಲ್ಲಿ ಬದಲಾವಣೆಯನ್ನು ಉಂಟುಮಾಡುತ್ತದೆ.
ಅನೇಕ ಹಿಡಿತಗಳಲ್ಲಿ ಒಂದನ್ನು ಬಲಬದಿಯಲ್ಲಿ ಚಿತ್ರಿಸಲಾಗಿದೆ. ಇಲ್ಲಿರುವ ಮುಖ್ಯವಾದ ವ್ಯತ್ಯಾಸವೆಂದರೆ, ತೋರು ಬೆರಳು ಮತ್ತು ಮಧ್ಯದ ಬೆರಳು ಬೇರ್ಪಟ್ಟು ನಡುಗೆರೆಯ ಪ್ರತಿಯೊಂದು ಬದಿಯಲ್ಲಿರುತ್ತದೆ. ಇದು ಚೆಂಡು ಕೈಯಿಂದ ನಿರ್ಗಮಿಸುತ್ತಿದ್ದಂತೆ ಚೆಂಡಿನ ಮೇಲೆ ಹೆಚ್ಚು ಎಳೆತವನ್ನು ಉಂಟುಮಾಡಿ, ಎಸೆತವನ್ನು ನಿಧಾನವಾಗಿಸುತ್ತದೆ. ನಿಧಾನ ಚೆಂಡುಗಳನ್ನು, ಆಫ್ ಬ್ರೇಕ್ ಹಿಡಿತವನ್ನು ಬಳಸುವ ಮೂಲಕ ಮತ್ತು ಆಫ್ ಸ್ಪಿನ್ನರ್ ಗಳು ಬಳಸುವ ಬೆರಳಿನ ಕ್ರಿಯೆ ಮೂಲಕ ಬೌಲ್ ಮಾಡಬಹುದಾಗಿದೆ. ನಿಧಾನವಾದ ಎಸೆತವನ್ನು, ಲೆಗ್ ಸ್ಪಿನ್ ಹಿಡಿತ ಮತ್ತು ಮಣಿಕಟ್ಟಿನ ಕ್ರಿಯೆಯನ್ನು ಬಳಸುವ ಮೂಲಕ, ಅಥವಾ ಕೇವಲ ಒಂದೇ ಬೆರಳಿನಲ್ಲಿ ಅಥವಾ ಬೆರಳಿನ ಗೆಣ್ಣುಗಳಿಂದ ಚೆಂಡಿನ ಮೇಲ್ಭಾಗಕ್ಕೆ ಬೆಂಬಲವನ್ನು ನೀಡುವ ಮೂಲಕ ಸಾಧಿಸಬಹುದಾಗಿದೆ.
ಕಟ್ಟರ್ ಬೌಲ್ ಮಾಡಲು ಬೌಲರ್ ಭಿನ್ನವಾದ ಚೆಂಡಿನ ಮೇಲಿನ ಹಿಡಿತವನ್ನು ಬಳಸುತ್ತಾನೆ. ಎರಡು ಹಿಡಿತಗಳನ್ನು ಬಲಭಾಗದಲ್ಲಿ ತೋರಿಸಲಾಗಿದೆ. ಮೇಲ್ಭಾಗದ ಚಿತ್ರವು ಲೆಗ್ ಕಟ್ಟರ್ ಉತ್ಪಾದಿಸುತ್ತದೆ ಮತ್ತು ಕೆಳಭಾಗದ ಚಿತ್ರದಲ್ಲಿ ಆಫ್ ಕಟ್ಟರ್‌ಗೆ ಅಗತ್ಯವಾದ ಹಿಡಿತವನ್ನು ತೋರಿಸುತ್ತದೆ. ಹಿಡಿತವನ್ನು ಬದಲಿಸುವುದಲ್ಲದೇ, ಬೌಲರ್ ಅಗತ್ಯವಾದ ಸ್ಪಿನ್ ಮಾಡಲು ಚೆಂಡು ಕೈಯಿಂದ ಜಾರುತ್ತಿದ್ದಂತೆ ಚೆಂಡಿನ ಸೂಕ್ತ ಬದಿಯಲ್ಲಿ ಬೆರಳುಗಳನ್ನು ತಿರುಗಿಸಬೇಕು. ಕಟ್ಟರ್ ಬೌಲಿಂಗ್ ಮಾಡುವ ಶೈಲಿಯಲ್ಲಿ ಚೆಂಡು ಕೈಯಿಂದ ಜಾರುತ್ತಿದ್ದಂತೆ ಚೆಂಡಿನ ಮೇಲಿನ ಎಳೆತವನ್ನು ಹೆಚ್ಚಿಸುತ್ತದೆ ಮತ್ತು ನಿಧಾನ ಚೆಂಡಿನ ರೀತಿಯಲ್ಲಿ ಚೆಂಡು ನಿಧಾನವಾಗಿ ಚಲಿಸುವುದಕ್ಕೆ ಕಾರಣವಾಗುವುದರಿಂದ ಬ್ಯಾಟ್ಸ್‌ಮನ್‌ಗೆ ಗೊಂದಲ ಉಂಟಾಗಲು ನೆರವಾಗಬಹುದು.
ರಿವರ್ಸ್ ಸ್ವಿಂಗ್‌ನಲ್ಲಿ ಒರಟಾದ ಬದಿಯನ್ನು ಮುಂಭಾಗದಲ್ಲಿ ಇರಿಸಲಾಗುತ್ತದೆ. ಸಾಂಪ್ರದಾಯಿಕ ಸ್ವಿಂಗ್ ರೀತಿಯಲ್ಲಿ ಹೊಲಿಗೆ ಸಾಲಿನ ನಡುಗೆರೆಯನ್ನು ಕೋನೀಯವಾಗಿ ಇರಿಸಲಾಗುತ್ತದೆ ಆದರೆ ಎರಡೂ ಕಡೆ ಸೀಮಾಸ್ತರಗಳು ಪ್ರಕ್ಷುಬ್ಧತೆಯಿಂದ ಕೂಡಿರುತ್ತದೆ. ನಡುಗೆರೆ ಮತ್ತು ಒರಟು ಬದಿಯ ನಿವ್ವಳ ಪರಿಣಾಮವೆಂದರೆ, ಹೊಲಿಗೆ ಸಾಲಿನ ನಡುಗೆರೆಯು ಅಭಿಮುಖವಾಗಿರುವ ದಿಕ್ಕಿಗೆ ವಿರುದ್ಧವಾಗಿ ಚೆಂಡು ವಾಸ್ತವವಾಗಿ ಸ್ವಿಂಗ್ ಆಗುತ್ತದೆ. ಉತ್ತಮ ರಿವರ್ಸ್‌ ಸ್ವಿಂಗ್‌ನಲ್ಲಿ ಅತೀ ವೇಗದಿಂದ ಚೆಂಡನ್ನು ಬೌಲರ್ ಎಸೆಯಬೇಕಾಗುತ್ತದೆ .ವಿಶ್ವದ ಕೆಲವು ಆಯ್ದ ವೇಗದ ಬೌಲರ್‌ಗಳಿಂದ ಇದು ಸಾಧ್ಯವಾಗುತ್ತದೆ.
ಸ್ವಿಂಗ್ ಆಗುವ ಚೆಂಡನ್ನು ಔಟ್‌ಸ್ವಿಂಗರ್ ಅಥವಾ ಇನ್‌ಸ್ವಿಂಗರ್‌ನಲ್ಲಿ ಬ್ಯಾಟ್ಸ್‌ಮನ್‌ನತ್ತ ಚೆಂಡು ಚಲಿಸುತ್ತದೆ. ಅನೇಕ ಪ್ರಕರಣಗಳಲ್ಲಿ ಔಟ್‌ಸ್ವಿಂಗರ್ ಅತ್ಯಂತ ಅಪಾಯಕಾರಿ ಎಸೆತದಂತೆ ಕಾಣುತ್ತದೆ. ಬ್ಯಾಟ್ಸ್‌ಮನ್ ಅದನ್ನು ಗುರುತಿಸಲು ವಿಫಲರಾದರೆ, ಇದು ಬ್ಯಾಟ್‌ನ ಮಧ್ಯಭಾಗದ ಬದಲಿಗೆ ಹೊರತುದಿಯನ್ನು ತಾಕಿ ಸ್ಲಿಪ್ಸ್‌ನಲ್ಲಿ ಕ್ಯಾಚ್ ಹಿಡಿಯಲಾಗುತ್ತದೆ. ಇನ್‌ಸ್ವಿಂಗರ್ ಕೂಡ ತನ್ನದೇ ಸ್ಥಾನ ಪಡೆದಿದೆ. ವಿಶೇಷವಾಗಿ ಯಾರ್ಕರ್ ಜತೆಗೂಡಿ, ಇನ್‍‌ಸ್ವಿಂಗರ್ ಒಳತುದಿಯನ್ನು ಸ್ಪರ್ಶಿಸಿ ವಿಕೆಟ್ ಉರುಳಿಸಬಹುದು ಅಥವಾ ಬ್ಯಾಟ್ ಬದಲಿಗೆ ಪ್ಯಾಡ್‌ಗೆ ಬಡಿಯಬಹುದು. ಇದರ ಫಲವಾಗಿ ಸಂಭವನೀಯ ತೀರ್ಪಿಗೆ ಕಾರಣವಾಗಬಹುದು.
ತಿರುಗುವ ವೇಗದ ಚೆಂಡನ್ನು ಬಣ್ಣಿಸಲು ಕಟ್ಟರ್ ಎಂಬ ಪದವನ್ನು ಬಳಸಲಾಗುತ್ತದೆ. ಇದು ಬೌಲಿಂಗ್‌ನಲ್ಲಿ ಚೆಂಡಿನ ನಡುಗೆರೆಯನ್ನು ನೇರವಾಗಿ ಇರಿಸುವ ಬದಲಿಗೆ ನಡುಗೆರೆಗೆ ವಿರುದ್ಧ ಅಕ್ಷದ ಸುತ್ತ ತಿರುಗುವ ಎಸೆತವಾಗಿದೆ. ಚೆಂಡನ್ನು ತಿರುಗಿಸುವ ಈ ವಿಧಾನವು ಸ್ಪಿನ್ ಬೌಲರ್ ಚೆಂಡನ್ನು ತಿರುಗಿಸುವಷ್ಟು ಸಾಧನೆಗೆ ಸಮೀಪದಲ್ಲಿಲ್ಲದಿದ್ದರೂ, ಚೆಂಡಿನ ವೇಗದಿಂದಾಗಿ ಅದು ಉಂಟುಮಾಡುವ ಸಣ್ಣ ವ್ಯತ್ಯಾಸಗಳು ಬ್ಯಾಟ್ಸ್‌ಮನ್‌ನನ್ನು ತಬ್ಬಿಬ್ಬುಗೊಳಿಸಬಹುದು. ಪಿಚ್‌ನಿಂದ ಸಾಮಾನ್ಯವಾಗಿ ಹೆಚ್ಚು ನೆರವು ಅವನಿಗೆ ಅಥವಾ ಅವಳಿಗೆ ಸಿಗದಿದ್ದರೆ, ಸೀಮ್ ಬೌಲರ್‌ಗೆ ಚೆಂಡನ್ನು ಮುಂಚಲಿಸುವಂತೆ ಮಾಡಲು ಕಟ್ಟರ್ ಪರಿಣಾಮಕಾರಿ ವಿಧಾನವಾಗಿದೆ.
ಬ್ಯಾಟ್ಸ್‌ಮನ್ ನಿರ್ದಿಷ್ಟವಾದ ಹೊಡೆತವನ್ನು ಮಾತ್ರ ಹೊಡೆಯುವಂತಹ ದುರ್ಬಲತೆಯನ್ನು ಹೊಂದಿದ್ದಲ್ಲಿ, ಚೆಂಡಿನ ಪಥದ ಬಗೆಗಿರುವ ಸರಿಯಾದ ಪರಿಣಿತಿಯನ್ನು ಉತ್ತಮವಾಗಿ ಬಳಸಬಹುದಾಗಿದೆ. ಏಕೆಂದರೆ ಪರಿಣಾಮಕಾರಿ ಪಥದೊಂದಿಗೆ ಬೌಲರ್ ಚೆಂಡನ್ನು ದುರ್ಬಲ ಸ್ಥಳಕ್ಕೆ ಕಾಲ ಕಾಲಕ್ಕೆ ಎಸೆಯಬಹುದು. ನಿರ್ದಿಷ್ಟ ಪಥದಲ್ಲಿ ಬರುವಂತಹ ಚೆಂಡುಗಳನ್ನು ಎದುರಿಸುವ ಅಸಾಮರ್ಥ್ಯವನ್ನು ತೊಡೆಯಲು ವಿಫಲರಾಗುವುದು ಅನೇಕ ಬ್ಯಾಟ್ಸ್‌ಮನ್ ಗಳ ವೃತ್ತಿ ಜೀವನ ಅಂತ್ಯಗೊಳ್ಳಲು ಪ್ರಬಲ ಕಾರಣವಾಗಿದೆ. ಏಕೆಂದರೆ ಪರಿಣಿತ ಪಥದ ಬೌಲರ್ ಗಳು ಇಂತಹ ಬ್ಯಾಟ್ಸ್‌ಮನ್ ಗಳ ದೌರ್ಬಲ್ಯವನ್ನು ಅರಿತು ಅವರನ್ನು ಔಟ್ ಮಾಡುತ್ತಾರೆ.
ರಿವರ್ಸ್ ಸ್ವಿಂಗ್ ಸಾಮಾನ್ಯ ಸ್ವಿಂಗ್‌ಗಿಂತ ಹವಾಮಾನ ಪರಿಸ್ಥಿತಿಗಳ ಮೇಲೆ ಅವಲಂಬಿತವಾಗಿದೆ. ಆದ್ದರಿಂದ ದೃಢತೆಯನ್ನು ಸಾಧಿಸುವುದು ಬಹುಮಟ್ಟಿಗೆ ಅಸಾಧ್ಯವಾಗುತ್ತದೆ. ರಿವರ್ಸ್ ಸ್ವಿಂಗ್ ಚೆಂಡು ೪೫ ಓವರುಗಳಷ್ಟು ಹಳೆಯದಾಗಿರುವ ತನಕ ಸಾಮಾನ್ಯವಾಗಿ ಸಂಭವಿಸುವುದಿಲ್ಲ. ಇದಕ್ಕೆ ಬಿಸಿ ಮತ್ತು ಒಣ ಹವಾಮಾನದ ಅಗತ್ಯವಿರುತ್ತದೆ. ರಿವರ್ಸ್ ಸ್ವಿಂಗ್ ತಂತ್ರವನ್ನು ಪ್ರಥಮ ಬಾರಿಗೆ ೧೯೮೦ರ ದಶಕದಲ್ಲಿ ಪಾಕಿಸ್ತಾನಿ ಬೌಲರುಗಳು ಸೃಷ್ಟಿಸಿದರು ಮತ್ತು ಅದರಲ್ಲಿ ಪರಿಪೂರ್ಣತೆ ಗಳಿಸಿದರು. ಆದರೆ ಆಗಿನಿಂದ ಅದು ಎಲ್ಲ ಕ್ರಿಕೆಟ್ ಆಡುವ ರಾಷ್ಟ್ರಗಳಿಗೆ ವಿಸ್ತರಿಸಿದೆ.
ನಂತರ ಪ್ರತ್ಯೇಕವಾಗುವ ಪ್ರಕ್ಷುಬ್ಧತೆಯ ಸೀಮಾಸ್ತರವು ಗಾಲ್ಫ್ ಚೆಂಡಿನಲ್ಲಿ ಡಿಂಪಲ್ಸ್‌ ಗಳಿಂದ ಉಂಟಾಗುವ ಪರಿಣಾಮಕ್ಕೆ ಸದೃಶವಾಗಿದೆ. ಗಾಲ್ಫ್ ಚೆಂಡಿನ ಪ್ರಕರಣದಲ್ಲಿ, ಪ್ರಕ್ಷುಬ್ಧತೆಯು ಚೆಂಡಿನ ಎರಡೂ ಬದಿಯಲ್ಲಿ ಉಂಟಾಗುತ್ತದೆ ಮತ್ತು ಅದರ ನಿವ್ವಳ ಪರಿಣಾಮದಲ್ಲಿ ಎರಡೂ ಬದಿಯ ಸೀಮಾಸ್ತರದಲ್ಲಿ ನಂತರದ ಪ್ರತ್ಯೇಕತೆ ಉಂಟಾಗುತ್ತದೆ. ಚೆಂಡಿನ ಹಿಂದೆ ಸಣ್ಣ ಪ್ರಕ್ಷುಬ್ದ ಗಾಳಿ ಮತ್ತು ಮುಂಭಾಗ ಮತ್ತು ಹಿಂಭಾಗದಲ್ಲಿ ಒತ್ತಡದ ವ್ಯತ್ಯಾಸದಿಂದ ಕೆಳಗಿನ ನಿವ್ವಳ ಎಳೆತ-ಇದು ಗಾಲ್ಫ್ ಚೆಂಡು ಇನ್ನಷ್ಟು ದೂರ ಪ್ರಯಾಣಿಸಲು ಅನುಕೂಲ ಕಲ್ಪಿಸುತ್ತದೆ]
ಏಕ ದಿನ ಕ್ರಿಕೆಟ್ ಪಂದ್ಯದಲ್ಲಿ ಇನ್ನಿಂಗ್ಸ್ ನ ಕೊನೆಯ ಹಂತಗಳಲ್ಲಿ, ಬ್ಯಾಟ್ಸ್‌ಮನ್ ಬೌಲ್ ಮಾಡಿದಂತಹ ಎಲ್ಲಾ ಚೆಂಡುಗಳನ್ನು ಹೊಡೆಯಲು ಪ್ರಯತ್ನಿಸುತ್ತಿರುತ್ತಾನೆ. ಅಂತಹ ಸಂದರ್ಭಗಳಲ್ಲಿ, ಯಾರ್ಕರ್ ವಿಕೆಟ್ ಅನ್ನು ತೆಗೆದುಕೊಳ್ಳುವಲ್ಲಿ ಮತ್ತು ಬೌಂಡರಿಗಳು ಹೊಡೆಯುವುದನ್ನು ತಪ್ಪಿಸುವಲ್ಲಿ ಪರಿಣಾಮಕಾರಿಯಾದ ಎಸೆತವಾಗಿರುತ್ತದೆ. ಆದ್ದರಿಂದ ಇಂತಹ ಸಂದರ್ಭಗಳಲ್ಲಿ ಯಾರ್ಕರ್ ಅನ್ನು ಹೆಚ್ಚಾಗಿ ಎಸೆಯಲಾಗುತ್ತದೆ. ಅಲ್ಲದೇ ಯಾರ್ಕರ್ ಅನ್ನು ನಿಖರವಾಗಿ ಎಸೆಯುವಂತಹ ಬೌಲರ್ ಗಳನ್ನು ಈ ರೀತಿಯ ಕ್ರಿಕೆಟ್ ನಲ್ಲಿ ಪ್ರಶಂಸಿಸಲಾಗುತ್ತದೆ.
ಡಿಪ್ಪರ್ ಪರಿಣಾಮಕಾರಿಯಾಗಿರಲು, ಕಳೆದುಹೋದ ಚಲನೆಯಲ್ಲಿ ಪರಿವರ್ತನೆ ಉಂಟುಮಾಡಲು ಡಿಪ್ಪರ್ ಬಹುಮಟ್ಟಿನ ಸ್ವಿಂಗ್ ಉತ್ಪಾದಿಸಬೇಕಾಗುತ್ತದೆ. ಏಕೆಂದರೆ ಪಿಚ್‌ನಲ್ಲಿ ಚೆಂಡು ಪುಟಿಯುವುದಿಲ್ಲ. ಆದಾಗ್ಯೂ, ಬ್ಯಾಟ್ಸ್‌ಮನ್ ಸಾಮಾನ್ಯವಾಗಿ ರನ್ ಸ್ಕೋರು ಮಾಡಲು ಸುಲಭವಾದ ಎಸೆತವಾಗಿ ಫುಲ್‌ಟಾಸ್ ನಿರೀಕ್ಷಿಸುತ್ತಾರೆ. ಡಿಪ್ಪರ್‌ಗಳು ಸಾಮಾನ್ಯವಾಗಿ ಬೃಹತ್ ಆಶ್ಚರ್ಯಕರ ಮೌಲ್ಯವನ್ನು ಹೊಂದಿರುತ್ತದೆ ಮತ್ತು ಬೌಲರ್ ಅತ್ಯಂತ ಕರಾರುವಕ್ಕಾಗಿರುವಾಗ ಆಟವಾಡಲು ಅತೀ ಕಷ್ಟವಾಗುತ್ತದೆ ಮತ್ತು ನೈಜ ಫುಲ್ ಟಾಸ್‌ಗಿಂತ ಯಾರ್ಕರ್ ನಿರ್ವಹಿಸಬಹುದು.
ದೈಹಿಕವಾಗಿ ಶಕ್ತಿಶಾಲಿ ಬ್ಯಾಟ್ಸ್‌ಮನ್ ಮೇಲೆ ಎರಗುವ ಚೆಂಡನ್ನು ಹೊಡೆಯಲು ಸಾಮಾನ್ಯವಾಗಿ ಪ್ರಯತ್ನಿಸುತ್ತಾರೆ. ಇದರಿಂದ ಚೆಂಡಿನ ಮೇಲಿನ ದೃಷ್ಟಿಗೆ ಅಡ್ಡಿಯಾದರೂ ಚೆಂಡಿನ ವೇಗದೊಂದಿಗೆ ಅವರ ಪಾಶವೀಯ ಸಂಪೂರ್ಣ ಶಕ್ತಿ ಸೇರಿ ಚೆಂಡನ್ನು ಬೌಂಡರಿಗೆ ಹಾರುವಂತೆ ಮಾಡುತ್ತದೆ. ವಿಕೆಟ್ ಕೀಪರ್ ಎತ್ತರಕ್ಕೆ ಬರುವ ಚೆಂಡನ್ನು ತಡೆಯಲು ಪ್ರಯತ್ನಿಸುವುದರಲ್ಲಿ ಇರುವ ಕಷ್ಟದ ಜತೆಗೆ ಮೇಲಿನ ಸಾಧ್ಯತೆಯು ಸೇರಿಕೊಳ್ಳುವ ಅರ್ಥವೇನೆಂದರೆ ಕೌಶಲಪೂರ್ಣ ಬ್ಯಾಟ್ಸ್‌ಮನ್ ವಿರುದ್ಧ ಎಸೆಯಲಾದ ಬೌನ್ಸರ್, ರನ್‌ಗಳ ರೂಪದಲ್ಲಿ ದುಬಾರಿಯಾಗಬಹುದು.
ವೇಗದ ಬೌಲಿಂಗ್ ಅನ್ನು ಕೆಲವೊಮ್ಮೆ ಪೇಸ್ ಬೌಲಿಂಗ್ ಎಂದು ಕೂಡ ಕರೆಯಲಾಗುತ್ತದೆ, ಇದು ಕ್ರಿಕೆಟ್ ಕ್ರೀಡೆಯಲ್ಲಿರುವ ಬೌಲಿಂಗ್ ನ ಎರಡು ಮುಖ್ಯ ವಿಧಾನಗಳಲ್ಲಿ ಒಂದಾಗಿದೆ. ಮತ್ತೊಂದು ಸ್ಪಿನ್ ಬೌಲಿಂಗ್ ಆಗಿದೆ. ವೃತ್ತಿಗಾರರನ್ನು ಸಾಮಾನ್ಯವಾಗಿ ವೇಗದ ಬೌಲರ್‌ ಗಳು, ಫಾಸ್ಟ್‌ಮನ್ , ಪೇಸ್ ಬೌಲರ್ ಗಳು ಅಥವಾ ಪೇಸ್ ಮನ್ ಗಳೆಂದು ಕರೆದರೂ ಕೂಡ, ಕೆಲವೊಮ್ಮೆ ಈ ಹೆಸರನ್ನು ಸ್ವಿಂಗ್ ಬೌಲರ್ ಸೀಮ್ ಬೌಲರ್ ನಂತಹ ಬೌಲರ್ ಆದ್ಯತೆ ನೀಡುವ ನಿರ್ದಿಷ್ಟವಾದ ವೇಗದ ಬೌಲಿಂಗ್ ತಂತ್ರವನ್ನು ಸೂಚಿಸಲು ಬಳಸಲಾಗುತ್ತದೆ.
ಸೀಮ್ ಬೌಲಿಂಗ್ ಎಂಬುದು, ಚೆಂಡು ಪಿಚ್ ಗೆ ಬಡಿದಾಗ ಅದು ಊಹಿಸಲಾಗದ ರೀತಿಯಲ್ಲಿ ಬೌನ್ಸ್ ಆಗುವಂತೆ ಮಾಡಲು, ಚೆಂಡಿನ ನಡುಗೆರೆಯನ್ನು ಬಳಸುವ ಕ್ರಿಯೆಯಾಗಿದೆ. ಉತ್ತಮ ಬ್ಯಾಟ್ಸ್‌ಮನ್ ಚೆಂಡು ಎಲ್ಲಿ ಬೌನ್ಸ್ ಆಗಬಹುದೆಂಬುದನ್ನು ಊಹಿಸಲು ಸಮರ್ಥನಾಗಿರುತ್ತಾನೆ. ಈ ಊಹೆಯಿಂದ ಚೆಂಡು ಅವನನ್ನು ಅಥವಾ ಅವಳನ್ನು ತಲುಪುವಾಗ ಯಾವ ಎತ್ತರದಲ್ಲಿರುತ್ತದೆ ಎಂಬುದು ತಿಳಿಯುತ್ತದೆ. ಬೌನ್ಸ್‌ನಲ್ಲಿ ಬೌಲರ್ ಬದಲಾವಣೆಗಳನ್ನು ಮಾಡುವ ಮೂಲಕ ಬ್ಯಾಟ್ಸ್‌ಮನ್ ತಪ್ಪಾಗಿ ಅಂದಾಜಿಸುವಂತೆ ಮಾಡಿ, ವಿಕೆಟ್ ಒಪ್ಪಿಸುವ ಸಂಭವವಿದೆ.
ನಿಧಾನ ಚೆಂಡಿನ ಮತ್ತೊಂದು ರೂಪವನ್ನು ಎಂದು ಕರೆಯಲಾಗುತ್ತದೆ. ಇದರಲ್ಲಿ ಚೆಂಡನ್ನು ಮೇಲಿನ ಬೆರಳುಗಳಿಂದ ಬಿಡಲಾಗುತ್ತದೆ. "ಬೀಮರ್" ರೀತಿಯಲ್ಲಿ ಎಸೆಯುವ ಈ ವಿಧಾನವು ಎತ್ತರದಲ್ಲಿ ಗಮನಾರ್ಹವಾಗಿ ಕುಸಿತ ಉಂಟಾಗಿ ಯಾರ್ಕರ್ ಮಟ್ಟಕ್ಕೆ ಬರುತ್ತದೆ. ಈ ತಂತ್ರವನ್ನು ಕ್ರಿಸ್ ಕೈರ್ನ್ಸ್, ಕ್ರಿಸ್ ರೀಡ್ ನ ವಿರುದ್ಧ ಬಳಸಿರುವುದಕ್ಕೆ ಹೆಸರು ಪಡೆದಿದೆ. ಪೂರ್ಣ ಅಂತರದ ಚೆಂಡಿಗೆ ಕ್ರಿಸ್ ರೀಡ್ ತಲೆಯನ್ನು ಬಗ್ಗಿಸಿದಾಗ, ವಿಕೆಟ್‌ಗಳು ಉರುಳಿದ್ದವು.
ರಿವರ್ಸ್ ಸ್ವಿಂಗ್‌ನಲ್ಲಿ ಚೆಂಡು ವಿರುದ್ಧ ದಿಕ್ಕಿನಲ್ಲಿ ಸ್ವಿಂಗ್ ಆಗುತ್ತದೆ. ಚೆಂಡಿನ ನಯವಾದ ಮತ್ತು ಒರಟಾದ ಬದಿಯ ಸ್ಥಾನನಿರ್ಣಯದಿಂದಾಗಿ ಇದು ಸಾಮಾನ್ಯವಾಗಿ ಉಂಟಾಗುತ್ತದೆ. ಚೆಂಡು ರಿವರ್ಸ್ ಸ್ವಿಂಗ್ ಆಗುವಾಗ, ಚೆಂಡು ಹೊಳಪಾದ ಬದಿಗೆ ಸ್ವಿಂಗ್ ಆಗುತ್ತದೆ. ರಿವರ್ಸ್ ಸ್ವಿಂಗ್ ಚೆಂಡುಗಳು ಹೆಚ್ಚು ನಂತರ ಮತ್ತು ಹೆಚ್ಚು ತೀಕ್ಷ್ಣವಾಗಿ ಸಾಂಪ್ರದಾಯಿಕ ಸ್ವಿಂಗ್‌ ಆಗುವ ಚೆಂಡುಗಳಿಗಿಂತ ಚಲಿಸುತ್ತವೆ. ಎರಡೂ ಅಂಶಗಳು ಚೆಂಡನ್ನು ಹೊಡೆಯಲು ಬ್ಯಾಟ್ಸ್‌ಮನ್‌ಗೆ ಹೆಚ್ಚು ಕಷ್ಟವಾಗುತ್ತದೆ.
ಯಾರ್ಕರ್ ಅನ್ನು ಬೌಲಿಂಗ್ ಮಾಡುವಾಗ ಸೂಜಿ ಮೊನೆಯಷ್ಟು ನಿಖರತೆಯಿರಬೇಕು. ಏಕೆಂದರೆ ಇದನ್ನು ಸ್ವಲ್ಪ ದೀರ್ಘವಾಗಿ ಬೌಲಿಂಗ್ ಮಾಡಿದಲ್ಲಿ ಅದು ಫುಲ್ ಟಾಸ್ ಅಥವಾ ಪೂರ್ಣ ಪಿಚ್ ಎಸೆತವಾಗುತ್ತದೆ. ಇದರಿಂದ ಬ್ಯಾಟ್ಸ್‌ಮನ್ ಗೆ ಆಡಲು ಸುಲಭವಾಗುತ್ತದೆ, ಏಕೆಂದರೆ ಚೆಂಡು ಪಿಚ್‌ನಲ್ಲಿ ಪುಟಿದು ಪಥವನ್ನು ಬದಲಿಸುವುದಿಲ್ಲ. ಇದನ್ನು ಅನಿರೀಕ್ಷಿತ ಚೆಂಡು ಎಂದು ಕೂಡ ಪರಿಗಣಿಸಲಾಗುತ್ತದೆ. ಈ ಎರಡು ಕಾರಣಗಳಿಂದಾಗಿ, ಬಹುಪಾಲು ಸಂದರ್ಭಗಳಲ್ಲಿ ಯಾರ್ಕರ್ ಗಳು ಸಾಮಾನ್ಯ ಎಸೆತಗಳಾಗಿರುವುದಿಲ್ಲ.
ಬೌಲರ್ ಬೌಲಿಂಗ್ ಮಾಡುವ ವಿಧಾನವು ಅವರು ಬೌಲ್ ಮಾಡುವ ವೇಗದ ಮೇಲೆ ಪರಿಣಾಮ ಬೀರದಿದ್ದರೂ, ಇದು ಅವರು ಎಸೆಯಬಹುದಾದ ಚೆಂಡುಗಳ ಶೈಲಿಯನ್ನು ಸೀಮಿತಗೊಳಿಸಬಹುದು. ಕಠಿಣವಾದ ನಿಯಮಗಳಿಲ್ಲದಿದ್ದರು ಕೂಡ ಸೈಡ್ ಆನ್ ಬೌಲರ್ ಗಳು ಸಾಮಾನ್ಯವಾಗಿ ಔಟ್ ಸ್ವಿಂಗರ್ ಗಳನ್ನು ಎಸೆಯುತ್ತಾರೆ ಮತ್ತು ಫ್ರಂಟ್ ಆನ್ ಬೌಲರ್‌ಗಳು ಸಾಮಾನ್ಯವಾಗಿ ಇನ್ ಸ್ವಿಂಗರ್ ಗಳನ್ನು ಎಸೆಯುತ್ತಾರೆ.
ನಿಧಾನವಾಗಿ ಎಸೆಯುವ ಚೆಂಡುಗಳು ವೇಗವಾಗಿ ಸ್ಕೋರು ಗಳಿಸಲು ಬಯಸುವ ಬ್ಯಾಟ್ಸ್‌ಮನ್ ಗಳ ವಿರುದ್ಧ ಪರಿಣಾಮಕಾರಿಯಾಗಿರುತ್ತವೆ. ಇದರ ಪರಿಣಾಮವಾಗಿ, ಏಕದಿನ ಕ್ರಿಕೆಟ್ ಪಂದ್ಯದ ಬೆಳವಣಿಗೆಯೊಂದಿಗೆ, ಅದರಲ್ಲೂ ವಿಶೇಷವಾಗಿ ಇನ್ನಿಂಗ್ಸ್‌ನ ಕೊನೆಯಲ್ಲಿ ಸ್ವಚ್ಛಂದವಾಗಿ ಬ್ಯಾಟ್ಸ್‌ಮನ್ ದಾಳಿ ನಡೆಸುವ ಸಂದರ್ಭದಲ್ಲಿ ಇದರ ಪ್ರಾಮುಖ್ಯತೆ ಹೆಚ್ಚಾಯಿತು.
ಡಿಪ್ಪರ್ ಸ್ವಿಂಗ್ ಆಗುವ ಚೆಂಡಾಗಿದ್ದು, ಯಾರ್ಕರ್ ಅಥವಾ ಫುಲ್ ಟಾಸ್ ರೀತಿಯಲ್ಲಿ ಉದ್ದೇಶಪೂರ್ವಕವಾಗಿ ಎಸೆಯಲಾಗುತ್ತದೆ. ಕೊನೆಯದನ್ನು ವೇಗದ ಬೌಲರ್ ಸಾಮಾನ್ಯವಾಗಿ ಆಯ್ಕೆ ಮಾಡುವ ಚೆಂಡಾಗಿರುವುದಿಲ್ಲ. ಇನ್‌ಡಿಪ್ಪರ್ ಬಲಗೈ ಬ್ಯಾಟ್ಸ್‌ಮನ್‌‌ಗೆ ಎಸೆಯಲಾಗುತ್ತದೆ ಮತ್ತು ಔಟ್‌ಡಿಪ್ಪರ್‌ನಲ್ಲಿ ಚೆಂಡನ್ನು ದೂರ ಎಸೆಯಲಾಗುತ್ತದೆ.
ಸ್ವಿಂಗ್ ಬೌಲಿಂಗ್‌ನ್ನು ಸರಿಸುಮಾರು ಪೂರ್ವದ ಸ್ವಿಂಗ್ ಅಥವಾ ನಂತರದ ಸ್ವಿಂಗ್ ಎಂದು ವರ್ಗೀಕರಿಸಬಹುದು. ಪಥದಲ್ಲಿ ಯಾವಾಗ ಚೆಂಡು ದಿಕ್ಕನ್ನು ಬದಲಾಯಿಸುತ್ತದೆ ಎನ್ನುವುದಕ್ಕೆ ಇದು ಸಂಬಂಧಿಸಿದೆ-ಚೆಂಡು ಅನಂತರ ಸ್ವಿಂಗ್ ಆದರೆ, ಬ್ಯಾಟ್ಸ್‌ಮನ್‌ಗೆ ಅವನ/ಅವಳ ಹೊಡೆತಕ್ಕೆ ಹೊಂದಿಕೊಳ್ಳಲು ಕಡಿಮೆ ಅವಕಾಶವಿರುತ್ತದೆ.
ಈಗ, ಏಕ ದಿನದ ಕ್ರಿಕೆಟ್‌ನಲ್ಲಿ ೩೫ಓವರುಗಳ ನಂತರ ಚೆಂಡಿನ ಕಡ್ಡಾಯ ಬದಲಾವಣೆಯಿಂದ ರಿವರ್ಸ್ ಸ್ವಿಂಗ್ ಕಡಿಮೆಯಾಗಲು ಕಾರಣವಾಗಿದೆ. ಇದು ಫೀಲ್ಡಿಂಗ್ ತಂಡಕ್ಕೆ ಹೊಸ ಚೆಂಡು ತೆಗೆದುಕೊಳ್ಳುವುದು ಕಡ್ಡಾಯವಾಗುತ್ತದೆ. ಆದ್ದರಿಂದ ರಿವರ್ಸ್ ಸ್ವಿಂಗ್ ಇರುವುದಿಲ್ಲ.
ಹೆಚ್ಚು ಅನುಭವವಿರುವ ಬ್ಯಾಟ್ಸ್‌ಮನ್ ಒಂದು ಕ್ಷಣ ನಿಲ್ಲಿಸುವ ಮೂಲಕ ಅವನ/ಅವಳ ಮಿಡ್-ಸ್ಟ್ರೋಕ್ ಶಾಟ್ ಅನ್ನು ಸರಿಹೊಂದಿಸಿಕೊಳ್ಳಬಲ್ಲ. ಇದರಿಂದಾಗಿ ಚೆಂಡು ಬ್ಯಾಟ್ ಅನ್ನು ತಾಕುವಾಗ ಅದರ ಮಧ್ಯ ಭಾಗಕ್ಕೆ ತಗಲುವಂತಾಗುತ್ತದೆ.
ಇದರ ಹೊರತಾಗಿ, ವೇಗದ ಬೌಲರ್ ಗಳನ್ನು ಅವರ ಎಸೆತದ ಸರಾಸರಿ ವೇಗಕ್ಕೆ ಅನುಗುಣವಾಗಿ ಕೆಳಗಿನಂತೆ ಉಪವಿಂಗಡಿಸುವುದು ಸಾಮಾನ್ಯವಾಗಿದೆ.
134 ವರ್ಷಗಳಲ್ಲಿ ನಾನಾ ಹಂತದ ನ್ಯಾಯಾಲಯಗಳಳ್ಲಿ ವಿಚಾರಣೆಗೆ ಗುರಿಯಾಗಿದ್ದ ರಾಮಜನ್ಮಭೂಮಿ-ಬಾಬ್ರಿ ಮಸೀದಿ ಭೂವಿವಾದದ ಕುರಿತು ಐವರು ಜಸ್ಟೀಸ್ ಗಳು ತೀರ್ಪನ್ನು ದಿ. 9, ನವೆಂಬರ್ 2019 ಘೋಷಿಸದರು. ರಾಮಜನ್ಮಭೂಮಿ, ಬಾಬ್ರಿ ಮಸೀದಿ ಭೂ ವಿವಾದದ ಕುರಿತಂತೆ ಸಿಜೆಐ ರಂಜನ್ ಗೋಗೊಯಿ ನೇತೃತ್ವದ ಐವರು ನ್ಯಾಯಮೂರ್ತಿಗಳ ಪೀಠ ತೀರ್ಪಿನ್ನು ನೀಡಿತು.
ಅದರಲ್ಲಿ ನಿರ್ಮೋಹಿ ಅಖಾಡದ ಅರ್ಜಿ ವಜಾ. ಶಿಯಾ ವಕ್ಫ್ ಬೋರ್ಡ್ ಅರ್ಜಿ ಕೂಡಾ ವಜಾ ಮಾಡಿತು. ರಾಮಲಲ್ಲಾ ಸಂಸ್ಥೆ ಮುಖ್ಯ ಅರ್ಜಿದಾರ ಎಂದು ಮಾನ್ಯತೆ ನೀಡಿತು. ನಿರ್ಮೋಹಿ ಅಖಾಡಕ್ಕೆ ಅಲ್ಲಿ ಪೂಜಾ ಅಧಿಕಾರವಿಲ್ಲ ಎಂದು ಹೇಳಿತು. ಕಂದಾಯ ದಾಖಲೆ ಪ್ರಕಾರ ಈ ವಿವಾದಿತ ಭೂಮಿ ಸರ್ಕಾರಿ ಜಾಗವಾಗಿತ್ತು. ಉತ್ಖನನದಲ್ಲಿ ಕಂಡಂತೆ ಮಸೀದಿ ಅಡಿಪಾಯದ ಕೆಳಗೆ ವಿಶಾಲ ರಚನೆ ಇತ್ತು. ಆದರೆ ಇದು ಇಸ್ಲಾಂ ರಚನೆಯಾಗಿರಲಿಲ್ಲ. ಆದರೆ ಮಂದಿರ ಒಡೆದು ಮಸೀದಿ ಕಟ್ಟಲಾಗಿದೆ ಎನ್ನುವುದಕ್ಕೆ ಆಧಾರ ಖಚಿತತೆ ಇಲ್ಲ. ಉತ್ಖನನದ ವೇಳೆ ಸಿಕ್ಕ ಕುರುಹುಗಳು ಇಸ್ಲಾಂ ಧಾರ್ಮಿಕ ಅಥವಾ ಶಿಲ್ಪ ರಚನೆಯಾಗಿರಲಿಲ್ಲ. ರಾಮನು ಅಯೋಧ್ಯೆಯಲ್ಲೇ ಹುಟ್ಟಿದ ಎಂಬ ನಂಬುಗೆಯ ಬಗ್ಗೆ ವಿವಾದವಿಲ್ಲ. ಆದರೆ ಕೇವಲ ನಂಬಿಕೆಯಿಂದ ಹಕ್ಕನ್ನು ಸಾಬೀತು ಮಾಡಲು ಸಾಧ್ಯವಿಲ್ಲ. ಕಾನೂನಿನ ಆಧಾರದ ಮೇಲೆ ಭೂಮಿಯ ಹಕ್ಕನ್ನು ನಿರ್ಧರಿಸಲಾಗುತ್ತದೆ. ಮಸೀದಿ ಕೆಳಗೆ ಇದ್ದ ರಚನೆ ಹಿಂದು ರಚನೆಯೇ ಸರಿ ಎಂದು ನಂಬಲು ಆಧಾರವಿಲ್ಲ.
ವಿವಾದಿತ ಜಾಗದಲ್ಲಿ ಹಿಂದೂ-ಮುಸ್ಲಿಂ ಇಬ್ಬರೂ ಪೂಜೆ ಸಲ್ಲಿಸುತ್ತಿದ್ದರು. ಮಸೀದಿಯ ಮುಖ್ಯ ಗುಂಬಝ್ ಕೆಳ ಭಾಗದಲ್ಲಿ ಗರ್ಭ ಗುಡಿ ಇತ್ತೆಂದು ನಂಬಲಾಗುತ್ತಿದೆ. ಮುಸ್ಲಿಮರಿಗೆ ಒಳಭಾಗದಲ್ಲಿ ಪ್ರಾರ್ಥನೆಗೆ ಅವಕಾಶ ಇರದಿದ್ದರು, ಪ್ರಾರ್ಥನೆ ಮಾಡುತ್ತಿದ್ದರು. ಮಸೀದಿಯ ಒಳಭಾಗದಲ್ಲಿಯೂ ವಿವಾದ ಇದೆ. ಆದರೆ ಮಸೀದಿಗೆ ಹಾನಿ ಮಾಡಿದ್ದು ಕಾನೂನಿನ ಉಲ್ಲಂಘನೆ. ವಿವಾದಿತ ಸ್ಥಳವನ್ನು ಮೂರು ವಿಭಾಗ ಮಾಡಿರುವುದು ಸರಿ ಎಂದು ಯಾರೂ ಒಪ್ಪುತ್ತಿಲ್ಲ.
ಅಯೋಧ್ಯೆಯಲ್ಲಿ ರಾಮಮಂದಿರ ನಿರ್ಮಿಸಲು 1990ರ ದಶಕಗಳಲ್ಲಿ ದೇಶದಾ­ದ್ಯಂತ ಬಡಿದೆಬ್ಬಿಸಲಾದ ಹಿಂದುತ್ವದ ಅಲೆಯು ಬಾಬರಿ ಮಸೀದಿ ಧ್ವಂಸಕ್ಕೆ ದಾರಿ ಮಾಡಿತ್ತು. ಹಿಂದೂ ರಾಷ್ಟ್ರೀಯತೆ ಸ್ಥಾಪನೆಯ ಪ್ರಬಲ ಪ್ರತಿಪಾದನೆಯನ್ನು ದೇಶದಾದ್ಯಂತ ಮತ್ತೊಮ್ಮೆ ಬಡಿದೆಬ್ಬಿಸಿದ ಬೆಳವಣಿಗೆ ಬಾಬರಿ ಮಸೀದಿ ಧ್ವಂಸ. ಸಂಘ ಪರಿವಾರ ಬಣ್ಣಿಸಿದ ಈ ‘ಹಿಂದೂ ಜಾಗೃತಿ ಯಜ್ಞ’ದ ಪ್ರಮುಖ ಋತ್ವಿಕ ಲಾಲ್ ಕೃಷ್ಣ ಅಡ್ವಾಣಿಯವರೇ ಆಗಿದ್ದರು. ಪೌರಾಣಿಕ ಯುದ್ಧಗಳಲ್ಲಿ ಬಳಕೆಯಾಗುವುದೆಂದು ಬಣ್ಣಿಸಲಾಗುವ ರಥವೊಂದನ್ನು ಏರಿ ದೇಶದಾದ್ಯಂತ ಯಾತ್ರೆ ನಡೆಸಿದ್ದರು ಅಡ್ವಾಣಿ. ಈ ದಿನಗಳಲ್ಲಿ ತಮಗೆ ಅಂಟಿಕೊಂಡಿದ್ದ ಕಟ್ಟರ್ ಹಿಂದೂವಾದಿಯ ವರ್ಚಸ್ಸನ್ನು ಕಳೆದುಕೊಳ್ಳುವ ಪ್ರಯತ್ನದಲ್ಲಿ ಅವರು ಯಶಸ್ಸು ಕಾಣಲಿಲ್ಲ. ಪಾಕಿಸ್ತಾನದ ಸ್ಥಾಪಕ ಜಿನ್ನಾ ಒಬ್ಬ ಜಾತ್ಯತೀತ ವ್ಯಕ್ತಿಯಾಗಿದ್ದರು ಎಂಬ ಅವರ ಹೇಳಿಕೆ ಸಂಘ ಪರಿವಾರದ ಕೆಂಗಣ್ಣಿಗೆ ಗುರಿಯಾಗಿ ಅವರ ರಾಜಕಾರಣಕ್ಕೆ ತಿರುಗುಬಾಣವಾಗಿ ಪರಿಣಮಿಸಿತ್ತು. ಒಡಿಶಾದ ಬಿಜೆಪಿ ರಾಷ್ಟ್ರೀಯ ಕಾರ್ಯಕಾರಿಣಿಯಲ್ಲಿ ಮುರಳಿ ಮನೋಹರ ಜೋಷಿಯವರನ್ನು ವೇದಿಕೆಗೆ ಕರೆದಿದ್ದರು ಮೋದಿಯವರು. ಅವರ ಈ ಚರ್ಯೆ ಜೋಷಿಯವರಿಗೆ ರಾಷ್ಟ್ರಪತಿ ಹುದ್ದೆ ಸಿಕ್ಕೀತು ಎಂಬ ಅಸ್ಪಷ್ಟ ನಿರೀಕ್ಷೆಗಳನ್ನು ಹುಟ್ಟಿಹಾಕಿತ್ತು.
ಎಂಬತ್ತೊಂಬತ್ತು ವರ್ಷ ವಯಸ್ಸಿನ ಎಲ್.ಕೆ.ಅಡ್ವಾಣಿ ಮತ್ತು ಎಂಬತ್ತೆರಡರ ಡಾ. ಮುರಳಿ ಮನೋಹರ ಜೋಷಿ ಇಬ್ಬರೂ ರಾಷ್ಟ್ರಪತಿ ಹುದ್ದೆಯ ಮೇಲೆ ಕಣ್ಣಿರಿಸಿದ್ದವರು. ಹೊಸ ರಾಷ್ಟ್ರಪತಿ ಚುನಾವಣೆ ಪ್ರಕ್ರಿಯೆ ಕೆಲವೇ ತಿಂಗಳುಗಳಲ್ಲಿ ಆರಂಭ ಆಗಲಿರುವ ಈ ಹಂತದಲ್ಲಿ ಇಬ್ಬರೂ ನಾಯಕರ ನಿರೀಕ್ಷೆಯ ಮೇಲೆ ಸುಪ್ರೀಂ ಕೋರ್ಟ್ ಆದೇಶ ತಣ್ಣೀರು ಸುರಿದಿದೆ.
ವಿವಾದಿತ ಜಾಗದಲ್ಲಿ ಉತ್ಖನನ ನಡೆಸಲು ಅಲಹಾಬಾದ್ ಹೈಕೋರ್ಟ್‌ ಭಾರತೀಯ ಪುರಾತತ್ವ ಇಲಾಖೆಗೆ ಆದೇಶಿಸಿತು. ಭಾರತೀಯ ಪುರಾತತ್ವ ಇಲಾಖೆಗೆ ವಿಸ್ತೃತವಾಗಿ ತನಿಖೆ ನಡೆಸಿ, ‘ಒಟ್ಟಾರೆಯಾಗಿ ಗಮನಿಸಿದರೆ, ವಿವಾದಿತ ಕಟ್ಟಡದ ಅಡಿಯಲ್ಲಿದ್ದ ಬೃಹತ್ ಕಟ್ಟಡದ ಪುರಾತತ್ವ ಸಾಕ್ಷ್ಯಗಳನ್ನು ಪರಿಗಣಿಸಿದರೆ, ಹತ್ತನೆಯ ಶತಮಾನದಿಂದ ಆರಂಭಿಸಿ ವಿವಾದಿತ ಕಟ್ಟಡ ನಿರ್ಮಾಣವಾಗುವವರೆಗಿನ ರಾಚನಿಕ ಹಂತಗಳ ನಿರಂತರತೆಯನ್ನು ಗಮನಿಸಿದರೆ, ಶಿಲೆ, ಅಲಂಕೃತ ಇಟ್ಟಿಗೆಗಳು ಹಾಗೂ ವಿರೂಪಗೊಂಡ ಗಂಡು-ಹೆಣ್ಣಿನ ಮೂರ್ತಿಯನ್ನು ಪರಿಗಣಿಸಿದರೆ, ಇವು ಉತ್ತರ ಭಾರತದ ದೇವಸ್ಥಾನಗಳಲ್ಲಿ ಕಂಡುಬರುವ ಗುಣಲಕ್ಷಣಗಳಿರುವ ಅವಶೇಷಗಳನ್ನು ಸೂಚಿಸುತ್ತವೆ’ ಎಂದು ವರದಿ ನೀಡಿತು.
ಸರ್ಕಾರ, ಸುಪ್ರೀಂ ಕೋರ್ಟ್‌ಗೆ ನೀಡಿದ್ದ ಮಹತ್ವದ ವಾಗ್ದಾನ, ವಿವಾದಿತ ಕಟ್ಟಡದ ಅಡಿಯಲ್ಲಿ ದೇವಸ್ಥಾನ ಇತ್ತು ಎಂಬ ಬಗ್ಗೆ ಅಲಹಾಬಾದ್ ಹೈಕೋರ್ಟ್‌ಗೆ ಸಲ್ಲಿಸಿದ ದೊಡ್ಡ ಪ್ರಮಾಣದ ಪುರಾತತ್ವ ಹಾಗೂ ವೈಜ್ಞಾನಿಕ ಆಧಾರಗಳು ಮತ್ತು ಆ ನ್ಯಾಯಾಲಯದ ಮೂವರು ನ್ಯಾಯಮೂರ್ತಿಗಳ ಅಭಿಪ್ರಾಯಗಳು ಕಣ್ಣೆದುರು ಇರುವ ಸತ್ಯಗಳು. ಇವುಗಳನ್ನು ನಿರ್ಲಕ್ಷಿಸಲು ಸಾಧ್ಯವಿಲ್ಲ.
ಮುಂದಾಗಬಹುದಾದ ಇತ್ಯರ್ಥದ ವೇಳೆ ಇವೆಲ್ಲವೂ ಕೇಂದ್ರ ಸ್ಥಾನದಲ್ಲಿ ನಿಲ್ಲುತ್ತವೆ. ಆದರೆ, ಇದನ್ನು ಮಾತುಕತೆ ಮೂಲಕ ನ್ಯಾಯಾಲಯದ ಹೊರಗೆ ಬಗೆಹರಿಸಿಕೊಳ್ಳುವುದು ಉತ್ತಮ ಎಂದು ನ್ಯಾಯಮೂರ್ತಿ ಖೇಹರ್ ಹೇಳಿದ್ದಾರೆ.
ಅಯೋಧ್ಯ ಯಲ್ಲಿ ಬಾಬರನು ಬಾಬ್ರಿ ಮಸ್ಜಿದ್ ಅನ್ನು ನಿರ್ಮಿಸುವ ನಂಬಿಕೆ ಹೊಂದಿದ್ದನು. ಆ ಸ್ಥಳದಲ್ಲಿಯೇ ದೇವಸ್ಥಾನ ಇದ್ದಿದ್ದು ಹಿಂದೂ ಮತ್ತು ಮುಸ್ಲಿಮರ ಮನಸ್ತಾಪಕ್ಕೆ ಕಾರಣವಾಗಿದೆ. ವರದಿಗಳು ಹೇಳುವಂತೆ , ಹಿಂದೂ ಮತ್ತು ಮುಸ್ಲಿಮರು ಒಟ್ಟಿಗೆ ಪ್ರಾರ್ಥನೆ ಸಲ್ಲಿಸುತ್ತಿದ್ದರು. ಮಸೀದಯನ್ನು ೧೮೫೦ ರ ಮಧ್ಯದ ಸುಮಾರಿಗೆ ಮುಚ್ಚಲಾಗಿದೆ. ಕೋಮು ಗಲಭೆಗೆ ಹಾಗು ಅಲ್ಲಹಾಬಾದ್ ಹೈಕೋರ್ಟ್ ನ ತೀರ್ಮಾನ ತಡೆಯಾಗಿ ಉಳಿದಿರುವುದರಿಂದ, ಮಸೀದಿಯನ್ನು ಅಯೋಧ್ಯೆಯಲ್ಲಿ ೬ ನೇ ಡಿಸೆಂಬರ್ ೧೯೯೨ ರಂದು ಕರ ಸೇವಕರು ಭಾರತದ ಎಲ್ಲಾ ಕಡೆಯಿಂದ ಬಂದು ಅವ್ಯವಸ್ಥೆಗೊಳಿಸಿ ನಾಶ ಮಾಡಿರುತ್ತಾರೆ.
ಇದೇ ಅಯೋಧ್ಯೆಯಲ್ಲಿ ಐತಿಹಾಸಿಕ ಬಾಬ್ರಿ ಮಸೀದಿ ಇತ್ತು. ಈ ಬಾಬ್ರಿ ಮಸೀದಿಗೆ ಹಲವಾರು ವಿಶೇಷ ಹೆಸರುಗಳಿಂದ ಕರೆಯುತ್ತಾರೆ. ಮಸ್ಜೀದ್-ಇ-ಜನ್ಮಸ್ತಾನ್, ಜಾಮಿ ಮಸೀದಿ ಮತ್ತು ಸೀತಾ ರಸೋಯಿ ಮಸ್ಜೀದ್ ಎಂದು ಹೆಸರುಗಳಿಂದಲೂ ಕರೆಯಲಾಗುತ್ತದೆ. ಆದರೆ, ಪ್ರಸಿದ್ಧಿಗೆ ಬಂದಿದ್ದು ಮಾತ್ರ ಬಾಬ್ರಿ ಮಸೀದಿಯೆಂದು.
೨೦೧೦ರಂದು ಲಖನೌ ಅಲಹಾಬಾದ್ ಹೈಕೋರ್ಟಿ ಐತಿಹಾಸಿಕ ತೀರ್ಪನ್ನುನೀಡಿದೆ, ಅತ್ಯಂತ ಕುತೂಹಲ ಮತ್ತು ಕಾತರದಿಂದ ನಿರೀಕ್ಷಿಸಲಾಗುತ್ತಿದ್ದ ರಾಮಜನ್ಮಭೂಮಿ ಮತ್ತು ಬಾಬ್ರಿ ಮಸೀದಿ ವಿವಾದ ಕುರಿತ ಅಲಹಾಬಾದ್ ಹೈಕೋರ್ಟಿನ ತೀರ್ಪು ಹೊರಬಿದ್ದಿದೆ. ವಿವಾದಿತ ೨.೭ ಎಕರೆ ಭೂಮಿಯನ್ನು ಯಾವುದೇ ಒಂದು ಪಂಗಡಕ್ಕೆ ನೀಡದೆ ಮೂರು ಹೋಳುಗಳನ್ನಾಗಿ ಹಂಚಿ ಸಾಮಾಜಿಕ ನ್ಯಾಯ ಮೆರೆದಿದೆ.ಪ್ರಸ್ತುತ ರಾಮಲಲ್ಲಾ ಇರುವ ಸ್ಥಳ ರಾಮಮಂದಿರ ನಿರ್ಮಾಣಕ್ಕೆ ಬಿಡಬೇಕು ಮತ್ತು ಅದರ ಹೊರಗಿನ ಜಾಗ ಬಾಬ್ರಿ ಮಸೀದಿ ಕ್ರಿಯಾ ಸಮಿತಿಗೆ ಸೇರಬೇಕು ಮತ್ತು ಉಳಿದ ಮೂರನೇ ಒಂದು ಭಾಗವನ್ನು ನಿರ್ಮೋಹಿ ಅಖಾಡಕ್ಕೆ ನೀಡಬೇಕು ಎಂದು ಹೇಳಿದೆ. ನ್ಯಾಯಮೂರ್ತಿಗಳಾದ ಸಿಬಘತ್ ಉಲ್ಲಾ ಖಾನ್, ನ್ಯಾ. ಧರಂ ವೀರ್ ಶರ್ಮಾ ಮತ್ತು ನ್ಯಾ. ಸುಧೀರ್ ಅಗರವಾಲ್ ಅವರನ್ನೊಳಗೊಂಡ ತ್ರಿಸದಸ್ಯ ಪೀಠ ಈ ಐತಿಹಾಸಿಕ ತೀರ್ಪನ್ನು ಲಖನೌ ಪೀಠದ ೨೧ನೇ ಕೋಣೆಯಿಂದ ನೀಡಿದೆ.
ರಾಮಮಂದಿರ ನಿರ್ಮಾಣಕ್ಕೆ ಟ್ರಸ್ಟ್‌ ರಚಿಸಲು ಮತ್ತು ವಿವಾದಿತಸ್ಥಳದಲ್ಲಿ ರಾಮಮಂದಿರ ನಿರ್ಮಾಣಕ್ಕೆ ಮತ್ತು ಮಸೀದಿಗೆ ಪರ್ಯಾಯ ಭೂಮಿ ನೀಡಲು ಸರ್ಕಾರಕ್ಕೆ 3–4 ತಿಂಗಳ ಗಡುವನ್ನು ಸುಪ್ರೀಂ ಕೋರ್ಟ ವಿಧಿಸಿದೆ. ರಾಮಮಂದಿರ ನಿರ್ಮಾಣ ಹೊಣೆಯನ್ನು ಸರ್ಕಾರಕ್ಕೂ, ಅದ ನಿರ್ವಹಣೆ ಹೊಣೆಯನ್ನು ಟ್ರಸ್ಟ್‌ಗೂ ನೀಡುವಂತೆ ಸರ್ಕಾರಕ್ಕೆ ಆದೇಶ ನೀಡಿದೆ.
ಅಯೋಧ್ಯೆ ಬಗ್ಗೆ ಒಟ್ಟು ಆರು ಸರ್ವೇಕ್ಷಣೆಗಳನ್ನು ಕೈಗೊಳ್ಳಲಾಗಿದ್ದು, ಇವುಗಳಲ್ಲಿ ಐದು ಪೂರ್ಣಗೊಂಡಿದ್ದು, ಒಂದನ್ನು ಅರ್ಧದಲ್ಲೇ ಕೈಬಿಡಲಾಗಿತ್ತು. ವಿವಾದಿತ ರಾಮಜನ್ಮಭೂಮಿ–ಬಾಬರಿ ಮಸೀದಿ ಇರುವ ಸ್ಥಳದ ಬಗ್ಗೆಯೂ ಈ ಸರ್ವೇಕ್ಷಣೆಗಳ ವರದಿಯಲ್ಲಿ ಉಲ್ಲೇಖವಿದೆ. ಅಲಹಾಬಾದ್‌ ಹೈಕೋರ್ಟ್‌ ತನ್ನ ತೀರ್ಪಿನಲ್ಲಿ ಮೂರು ಸರ್ವೇಕ್ಷಣೆಗಳ ಪ್ರಮುಖಾಂಶಗಳನ್ನು ಉಲ್ಲೇಖಿಸಿದೆ.
134 ವರ್ಷಗಳಲ್ಲಿ ನಾನಾ ಹಂತದ ನ್ಯಾಯಾಲಯಗಳಳ್ಲಿ ವಿಚಾರಣೆಗೆ ಗುರಿಯಾಗಿದ್ದ ರಾಮಜನ್ಮಭೂಮಿ-ಬಾಬ್ರಿ ಮಸೀದಿ ಭೂವಿವಾದದ ಕುರಿತು ದಿ. 9, ನವೆಂಬರ್ 2019 ರಂದು ರಾಮಜನ್ಮಭೂಮಿ, ಬಾಬ್ರಿ ಮಸೀದಿ ಭೂ ವಿವಾದದ ಕುರಿತಂತೆ ಭಾರತದ ಸುಪ್ರೀಮ್ ಕೋರ್ಟಿನ ಸಿಜೆಐ ರಂಜನ್ ಗೋಗೊಯಿ ನೇತೃತ್ವದ ಐವರು ನ್ಯಾಯಮೂರ್ತಿಗಳ ಪೀಠ ತೀರ್ಪಿನ್ನು ನೀಡಿತು. ರಾಮಮಂದಿರ ನಿರ್ಮಾಣಕ್ಕೆ ಟ್ರಸ್ಟ್‌ ರಚಿಸಲು ಮತ್ತು ವಿವಾದಿತ ಸ್ಥಳದಲ್ಲಿ ರಾಮಮಂದಿರ ನಿರ್ಮಾಣಕ್ಕೆ ಅನುಮತಿ ಮತ್ತು ಮಸೀದಿಗೆ ಪರ್ಯಾಯ ಭೂಮಿ ನೀಡಲು ಸರ್ಕಾರಕ್ಕೆ 3–4 ತಿಂಗಳ ಗಡುವನ್ನು ಸುಪ್ರೀಂ ಕೋರ್ಟ ವಿಧಿಸಿದೆ. ರಾಮಮಂದಿರ ನಿರ್ಮಾಣ ಹೊಣೆಯನ್ನು ಸರ್ಕಾರಕ್ಕೂ, ಅದರ ನಿರ್ವಹಣೆ ಹೊಣೆಯನ್ನು ಟ್ರಸ್ಟ್‌ಗೂ ನೀಡುವಂತೆ ಸರ್ಕಾರಕ್ಕೆ ಆದೇಶ ನೀಡಿದೆ.
ಸುಪ್ರೀಂ ಕೋರ್ಟ್ ಬುಧವಾರ ನೀಡಿರುವ ಆದೇಶ, ಈ ಇಬ್ಬರೂ ಹಿರಿಯರ ನಿರೀಕ್ಷೆಯ ಮೇಲೆ ಚಪ್ಪಡಿ ಎಳೆದಿದೆ. ಚುನಾವಣೆಗಳಲ್ಲಿ ಈಗಲೂ ಕೋಮು ಧ್ರುವೀಕರಣವನ್ನು ಕೂಡ ನೆಚ್ಚುವ ಬಿಜೆಪಿಯು ಇಂದಿನ ಬೆಳವಣಿಗೆಯನ್ನು 2019ರ ಲೋಕಸಭಾ ಚುನಾವಣೆಗಳ ಹೊತ್ತಿನಲ್ಲಿ ಬಳಕೆ ಮಾಡಿಕೊಳ್ಳುವ ಸನ್ನಾಹ ಹೊಂದಿದೆ ಎಂದು ರಾಜಕೀಯ ಪಂಡಿತರ ಒಂದು ವರ್ಗ ವ್ಯಾಖ್ಯಾನಿಸಿದೆ. ಹದಿಮೂರು ನಾಯಕರ ಮೇಲಿನ ಆರೋಪಗಳ ವಿಚಾರಣೆಗೆ ಸುಪ್ರೀಂ ಕೋರ್ಟ್ ಎರಡು ವರ್ಷಗಳ ಗಡುವು ವಿಧಿಸಿದೆ. ಆನಂತರ ಬಾಬರಿ ಮಸೀದಿ- ರಾಮಮಂದಿರ ವಿವಾದ ಮತ್ತೆ ಭುಗಿಲೆದ್ದರೆ ಅದರ ಲಾಭ ಬಿಜೆಪಿಗೇ ಎಂಬ ಲೆಕ್ಕಾಚಾರವನ್ನು ಈ ಪಂಡಿತರು ಗುರುತಿಸುತ್ತಾರೆ.
ಆದರೆ ರಾಮಮಂದಿರ ನಿರ್ಮಾಣದ ರಾಜಕಾರಣ ತನ್ನ ರಾಜಕೀಯ ಉಪಯುಕ್ತತೆಯನ್ನು ಕಳೆದುಕೊಂಡಿದೆ, ಅದು ಅವಧಿ ತೀರಿರುವ ಹಳೆಯ ಸರಕು ಎಂಬುದು ಹಲವು ರೂಪಗಳಲ್ಲಿ ಹಲವು ರಂಗುಗಳಲ್ಲಿ ಈಗಾಗಲೇ ವ್ಯಕ್ತವಾಗಿರುವ ಭಾವನೆ. ಅಶೋಕ ಚಟರ್ಜಿ ಕರಸೇವೆಯಲ್ಲಿ ಪಾಲ್ಗೊಂಡ ಆಯೋಧ್ಯೆಯ ಒಬ್ಬ ವ್ಯಾಪಾರಿ. ಸಂಘ ಪರಿವಾರದ ಮುಖವಾಣಿ ‘ಪಾಂಚಜನ್ಯ’ದ ಬಾತ್ಮೀದಾರ. ಈತನ ಪ್ರಕಾರ, ರಾಮಮಂದಿರ ಆಂದೋಲನ ‘ಹಿಂದುತ್ವ ಯೋಜನೆ’ಯ ತನ್ನ ಉದ್ದೇಶವನ್ನು ಈಗಾಗಲೇ ಸಾಧಿಸಿಬಿಟ್ಟಿದೆ. ಈ ಸಾಧನೆಯ ಫಲವೇ 282 ಸೀಟು ಗೆದ್ದು ಪ್ರಧಾನಿಯಾಗಿ ಮೋದಿಯವರ ಅಧಿಕಾರಗ್ರಹಣ.
ಸಮುದ್ರದ ಎಲ್ಲಾ ಆಧುನಿಕ ಜೀವಿಗಳಂತೆ ಡುಗೊಂಗ್ ಸಹ ಎರಡೂ ಕಡೆ ಮೊನಚಾದ ಭಾಗವುಳ್ಳ ಶರೀರ ರಚನೆಯಿದೆ.ಇದಕ್ಕೆ ಬೆನ್ನಿನ ಏಣಿಯ ರೆಕ್ಕೆ ಅಥವಾ ಹಿಂಗಾಲುಗಳು ಮುಂಗಾಲುಗಳು ಇದಕ್ಕಿಲ್ಲ.ಆದರೆ ಮುದಿನ ಕಿರಿಭಾಗವನ್ನೇ ತನ್ನನ್ನು ತಾನು ತಳ್ಳಲು ಅದು ಬಳಸುತ್ತದೆ. ಇದನ್ನು ಕಡಲು ಹಸುಗಳಿಂದ ಸ್ಪಷ್ಟವಾಗಿ ಪ್ರತ್ಯೇಕಿಸಬಹುದು,ಅದರ ವಕ್ರಾಕಾರದ ಶರೀರ,ಡಾಲ್ಫಿನ್ ನಂತಹ ಬಾಲ ಅಲ್ಲದೇ ಅಪರೂಪದ ತಲೆಬುರಡೆ ಮತ್ತು ದಂತಗಳನ್ನು ಹೊಂದಿದೆ. ಡುಗಾಂಗ್ ಬಹುತೇಕ ಸಮುದ್ರ ಹುಲ್ಲುಗಳೇ ಅದಕ್ಕೆ ಆಹಾರ ಆದ್ದರಿಂದ ಇದು ಕರಾವಳಿಯ ಸಸ್ಯಜೀವಿಗಳ ಮೇಲೆ ಅವಲಂಬಿಸಿದೆ.ಹೀಗಾಗಿ ಅದು ದೊಡ್ಡ ಬೃಹತ್ ರಕ್ಷಿತ ಪ್ರದೇಶಗಳಲ್ಲಿ ಹೆಚ್ಚಾಗಿ ಕಂಡು ಬರುತ್ತದೆ.ಅದರ ಇರುವ ತಾಣಗಳೆಂದರೆ ಉದಾಹರಣೆಗೆ ಕೊಲ್ಲಿಗಳು,ಮರದ ತೋಪು,ಕಾಪು ತಾಣ ವಿಶಾಲ ಒಳಸಮುದ್ರ ದಂಡೆಗಳು,ದ್ವೀಪ ಪ್ರದೇಶಗಳು ಇತ್ಯಾದಿ. ಅದರ ಉದ್ದನೆಯ ಮೂತಿಯು ಮೊನಚಾಗಿ ಕೆಳಕ್ಕೆ ಬಾಗಿರುತ್ತದೆ,ಇದು ಹುಲ್ಲು ಮೇಯಲು ಅನುಕೂಲವಾಗಿದೆ.ಕೆಳಗಿನ ಭಾಗದಲ್ಲಿನ ತಳಸ್ಪರ್ಶಿ ಜೀವಿಗಳನ್ನು ಕಿತ್ತುಹಾಕಲು ಈ ಭಾಗ ನೆರವಾಗುತ್ತದೆ.
ಡುಗಾಂಗ್ ಒಂದು ದೊಡ್ಡ ಗಾತ್ರದ ಸಮುದ್ರ ಸಸ್ತನಿ;ಇದು, ಕಡಲುಹಸುಗಳ,ಜೊತೆ ಸೇರುವ ನಾಲ್ಕುಬೃಹತ್ ಸಮುದ್ರಜೀವಿಗಳ ಜಾತಿಗೆ ಸೇರಿದೆ. ಒಂದು ಕಾಲದಲ್ಲಿ ಡುಗೊಂಗಿಡೆಯ್ ಕುಟುಂಬದ ಸದಸ್ಯನಾಗಿದ್ದ ಇದು ಆ ತಳಿಯ ಪ್ರತಿನಿಧಿಯಾಗಿದೆ.ಇದರ ಅತ್ಯಂತ ನಿಕಟ ಆಧುನಿಕ ತಳಿ ಎಂದರೆ ಸ್ಟೆಲ್ಲರ್ಸ್ ಸೀ ಕೌ (ಹೈಡ್ರೊಡಾಮಾಲಿಸ್ ಗಿಗಾಸ್ ಇದನ್ನು 18 ನೆಯ ಶತಮಾನದಲ್ಲಿ ಬೇಟೆಯಾಡಿ ಅದರ ತಳಿ ವಿನಾಶದ ಹಾದಿ ಹಿಡಿಯಿತು. ಈ ದೊಡ್ಡ ಗಾತ್ರದ ಸೈರಿನಿಯನ್ ಸಸ್ತನಿ ಜಾತಿಯ ತಳಿಯು ಕನಿಷ್ಟ 37 ದೇಶಗಳ ಸಮುದ್ರ ನೀರಿನಲ್ಲಿ ದೊರೆಯುತ್ತದೆ.ಇಂಡೊ-ಪ್ಯಾಸಿಫಿಕ್ ದಂಡೆಯುದ್ದಕ್ಕೂ ಅದರ ನೆಲೆವಾಸವಿದೆ.ಆದರೂ ಕೂಡಾ ಡುಗಾಂಗ್ ಪ್ರಾಣಿಯು ಅತಿ ಹೆಚ್ಚಾಗಿ ಆಸ್ಟ್ರೇಲಿಯಾದ ಶಾರ್ಕ್ ಕೊಲ್ಲಿ ಮತ್ತು ಮೊರೆಟೊನ್ ಕೊಲ್ಲಿ ನಡುವೆ ದೊರೆಯುತ್ತದೆ. ಡುಗಾಂಗ್ ಮಾತ್ರ ಕಟುನಿಟ್ಟಾದ ಸಸ್ಯಾಹಾರಿ ಸಮುದ್ರ ಜೀವಿಯಾಗಿದೆ,ಇನ್ನುಳಿದ ಜೀವಿಗಳು ಅಲ್ಲಿನ ಶುದ್ದ ನೀರಿನ ಬಳಕೆಯನ್ನು ಸರಿಯಾಗಿ ಮಾಡಿಕೊಳ್ಳುತ್ತವೆ.
ಡುಗಾಂಗ್ ನ ಸಂಖ್ಯೆ ಬಹಳಷ್ಟು ಕ್ಷೀಣಿಸುತ್ತಿದೆ.ಈ ಮೊದಲು ಅವು ದಕ್ಷಿಣ ಪ್ಯಾಸಿಫಿಕ್ ಮತ್ತು ಭಾರತೀಯ ಸಮುದ್ರಗಳಲ್ಲಿ ವಾಸಿಸುತ್ತಿದ್ದವು. ಅವುಗಳ ಇತಿಹಾಸದಲ್ಲಿ ಸಂಭಂಧಿತ ಅಂಶಗಳನ್ನು ಕಾಣಬೇಕೆಂದರೆ ಅದು ಸಮುದ್ರ ಹುಲ್ಲುಗಳಲ್ಲಿ ದೊರೆಯುತ್ತದೆ. ಸದ್ಯ ಅವುಗಳ 10,000 ಕ್ಕೂ ಅಧಿಕ ಪ್ರಭೇದಗಳು ಗ್ರೇಟ್ ಬ್ಯಾರಿಯರ್ ದಂಡೆ ಆಸ್ಟ್ರೇಲಿಯಾದಲ್ಲಿ ಅಂದರೆ ಶಾರ್ಕ್ ಕೊಲ್ಲಿ ಮತ್ತು ಟೊರೆಸ್ ಸ್ಟ್ರೇಟ್ ನ ದಕ್ಷಿಣದ ನಿವ್ ಗಯಾನಾದಲ್ಲಿ ದೊರೆಯುತ್ತವೆ. ಆದರೆ 1970 ಕ್ಕಿಂತ ಮುಂಚೆ ಇವುಗಳ ದೊಡ್ಡ ಪ್ರಮಾಣದ ಸಂಖ್ಯೆಯು ಮೊಜಾಂಬಿಕ್ ಕರಾವಳಿ ಮತ್ತು ಕೀಣ್ಯದಲ್ಲಿ ದೊರೆಯುತ್ತದೆ ಎನ್ನಲಾಗಿತ್ತು ಆದರೆ ಸಂಖ್ಯೆ ತೀವ್ರ ಇಳಿಮುಖವಾಗಿದೆ. ಪಾಲಾಯು ಕೂಡಾ ಸಣ್ಣ ಸಂಖ್ಯೆ ಹೊಂದಿದೆ. ಇತ್ತೀಚಿಗೆ ತಾಂಜೇನಿಯಾದ ಕರಾವಳಿಯಲ್ಲಿ ಒಂದೇ ಒಂದು ಪ್ರಾಣಿ ಕಾಣಸಿಕ್ಕಿತು.
ಸಣ್ಣ ಪ್ರಮಾಣದ ಸಂಖ್ಯೆಯಲ್ಲಿ ಡುಗಾಂಗ್ ದೊರೆಯುವ ಸ್ಥಳಗಳು: ಜೊಹರ್ ನೇರ ತೀರಗಳು (ಇದು ಜೊಹರ್ ಪ್ರದೇಶದಿಂದ ಮಲೆಷ್ಯಾ ಮತ್ತುಸಿಂಗಾಪೂರ್ಗಳನ್ನು ಪ್ರತ್ಯೇಕಿಸುತ್ತದೆ.), ಫಿಲಿಪೈನ್ಸ್ ಪಲವಾನ್,ನ ಪ್ರಾಂತಗಳು ರೊಂಬ್ಲೊನ್,ಗಿಮಾರಾಸಾ,ಅರೇಬಿಯನ್ ಸಮುದ್ರದಡೇವೊ ಒರಿಯೆಂಟಲ್ ಜೊತೆಗೆ ಪಾಕಿಸ್ತಾನ ಮತ್ತುಈಜಿಪ್ತ್ನ ಕೆಂಪು ಸಮುದ್ರದ ಪ್ರಾಂತಗಳು ಮರಾಸಾ ಅಬು ಧಾಬಿಯಲ್ಲಿನಮರಾಸಾ ಅಲಮ್ಇತ್ಯಾದಿ.
ಪರ್ಸಿಯನ್ ಕೊಲ್ಲಿಯಲ್ಲಿರುವ ಇನ್ನುಳಿದ ಡುಗಾಂಗ್ ಗಳು ಮತ್ತೆ ವಿನಾಶದಂಚಿನಲ್ಲಿವೆ.ಪದೇ ಪದೇ .-ಇರಾಕ್ ನಡುವಿನ ಸಂಘರ್ಷಗಳು ಸಮುದ್ರಕ್ಕೆ ಬೃಹತ್ ಪ್ರಮಾಣದ ತೈಲ ಸುರುವಂತಾಗಿ ಅದರಲ್ಲಿನ ಪ್ರಾಣಿಗಳು ಜೀವ ತೆರುವ ಸಂದರ್ಭ ಉಂಟಾಯಿತು. ಆದರೆ ಪರ್ಸಿಯನ್ ಕೊಲ್ಲಿಯಿರುವ ಇವುಗಳ ಸದ್ಯ ಸಂಖ್ಯೆಯು 7500 ರಷ್ಟಿದೆ ಎನ್ನಲಾಗಿದೆ ಆದರೆ ನಿಖರ ಮಾಹಿತಿ ಕೊರತೆ ಇದೆ.
ಡುಗಾಂಗ್ ಶರೀರವು ವಿಶಾಲ ಮತ್ತು ಬೃಹತ್ ರೂಪ ಪಡೆದಿದ್ದು ದಪ್ಪ,ಮೆದು ಚರ್ಮವು ತಿಳಿ ಕೆನೆಬಣ್ಣವನ್ನು ಜನ್ಮಕಾಲದಲ್ಲಿ ಪಡೆದಿದ್ದರೆ ವಯಸ್ಸಾದಂತೆ ಅದು ನೇರಳೆಯಿಂದ ಕಡು ನೇರಳೆಯ ಕಪ್ಪು ಬಣ್ಣಕ್ಕೆ ತಿರುಗುತ್ತದೆ. ಶರೀರದ ತುಂಬೆಲ್ಲ ವಾತಾವರಣಕ್ಕೆ ತಕ್ಕಂತೆ ಸಣ್ಣ ಪ್ರಮಾಣದ ಕೇಶವಿರುತ್ತದೆ.ಸಮುದ್ರದ ಜೀವಿಗಳಲ್ಲಿರುವ ಸಾಮಾನ್ಯ ಸ್ಪರ್ಶಗುಣಲಕ್ಷಣಗಳಿರುತ್ತವೆ. ಡುಗಾಂಗ್ ನ ಪೆಡಲ್ ನಂತಹ ನಾಲ್ಕು ಪಾದಭಾಗಗಳು ಅದಕ್ಕೆ ಚಲನೆ ಆಹಾರ ಸೇವನೆ ಮತ್ತು ಅದು ಲಂಬೀಯವಾಗಿ ಚಲಿಸಲು ಬಾಲದಂತಹ ಅಂಗ ಕೂಡಾ ಸಹಾಯಕವಾಗಿದೆ. ಅದರ ಕೆಚ್ಚಲು ಭಾಗವು ಆನೆಗಳಲ್ಲಿಯಂತೆಯೇ ಹಿಗಾಲಿನ ಮಧ್ಯೆ ಇರುತ್ತದೆ. ಆದರೆ ಅಮೇಜೊನಿಯನ್ ಕಡಲುಹಸುಗಳಿಗಿರುವಂತೆ ಡುಗಾಂಗ್ ತನ್ನ ಹಿಂಗಾಲುಗಳಲ್ಲಿ ಮೊಳೆಗಳ ಹೊಂದಿಲ್ಲ.
ಆಸ್ಟ್ರೇಲಿಯಾದ ಬ್ರಿಸ್ ಬೇನ್ ನಲ್ಲಿನ ಮೊರೆಟೊನ್ ಕೊಲ್ಲಿಯಲ್ಲಿ ಡುಗಾಂಗ್ ಗೆ ಹಲವಾರು ನೆಲೆವಾಸಾಳಿವೆ.ಇಲ್ಲಿ ದೊರೆಯುವ ಶುದ್ದ ನೀರು,ಉತ್ತಮ ಆಳದ ನೀರು,ಉತ್ತಮ ಆಹಾರ ಮತ್ತು ಸಮುದ್ರದ ಬೆಚ್ಚನೆಯ ವಾತಾನುಕೂಲ ಅವುಗಳಿಗೆ ಆಶ್ರಯವಾಗಿದೆ. ಅಲ್ಲಿನ ದೊಡ್ಡ ಪ್ರಮಾಣದ ಅಲೆಗಳು ಸಾಕಷ್ಟು ಬಲಯುತವಾಗಿದ್ದು ಪರಿಣಾಮಕಾರಿಯಾಗಿದ್ದರೂ ಡುಗಾಂಗ್ ಗಳು ಅವುಗಳಿಂದ ತಪ್ಪಿಸಿಕೊಂಡು,ಜೊತೆಗೆ ಶಾರ್ಕ್ ಗಳಿಂದಲೂ ಪಾರಾಗುವ ಅವಕಾಶಗಳಿವೆ. ಈ ಡುಗಾಂಗ್ ಗಳ ನೆಲೆವಾಸವು ಸುಮಾರು 200 ಕಿ.ಮೀ ಉದ್ದವಾಗಿ ವಿಶಾಲ ತಳಹದಿ ಮೇಲಿದೆ.ಮಾನವ ನಿಬಿಡ ಪ್ರದೇಶದಿಂದ ದೂರವಿದೆ.ಇದರ ಜೀವನ ಅಧ್ಯಯನಕ್ಕೆ ಮತ್ತು ಉತ್ತಮ ರಕ್ಷಣೆಗೆ ಅನುಕೂಲ ದೊರಕುತ್ತದೆ.
ಡುಗೊಂಗ್ ನ್ನು ಮೊದಲು ಮುಲ್ಲರ್ ಅವರು 1776 ರಲ್ಲಿ ವರ್ಗೀಕರಿಸಿ ಇದನ್ನು ಸಮುದ್ರ ಜೀವಿಗಳ ವಿಧದ ಡುಗಾನ್ ಎಂದು ಕರೆದರು.ಇದು ಕಡಲು ಹಸುವಿನ ತಳಿಗೆ ಸೇರಿದೆ ಎಂಬುದನ್ನು ಲಿನ್ನಿಯಸ್ ಎಂಬ ಸ್ವಿಡಿಶ್ ಸಸ್ಯ ಶಾಸ್ತ್ರಜ್ಞರು ತಿಳಿಸಿದ್ದಾರೆ. ನಂತರ ಇದನ್ನು ವಿಭಿನ್ನ ಜೀವಿಗಳ ಸಂಕುಲಕ್ಕೆ ಅಂದರೆ ಡುಗೊಂಗ್ ಗೆ ಲಾಸೆಪೆಡೆ ಎಂಬುವವರು ಸೇರಿಸಿದರು.ಅದರದೇ ಸಂಕುಲದ ಕುಟುಂಬದಲ್ಲಿ ಇದನ್ನು ಮತ್ತೆ ಗ್ರೆ ಎಂಬುವವರು ವರ್ಗೀಕರಿಸಿದರು.ತರುವಾಯ ಸಿಂಪ್ಸನ್ ಇದನ್ನು ಅದರದೇ ಜಾತಿಯ ಉಪಕುಟುಂಬಕ್ಕೆ ಸೇರಿಸಿದರು.
ಡುಗಾಂಗ್ ಗಳನ್ನು"ಸಮುದ್ರದ ಹಸುಗಳೊಂದಿ"ಗೆ ಉಲ್ಲೇಖಿಸಲಾಗುತ್ತದೆ,ಯಾಕೆಂದರೆ ಅವುಗಳ ಪ್ರಧಾನ ಆಹಾರವೆಂದರೆ ಸಮುದ್ರ ಹುಲ್ಲು. ಅವು ತಮ್ಮ ಆಹಾರದ ಬಗ್ಗೆ ಹೆಚ್ಚು ಗಮನವಹಿಸುತ್ತವೆ.ಕೆಲವೇ ಕೆಲವು "ವಲಯದಲ್ಲಿ"ಅವುಗಳ ಸಮುದ್ರ ಹುಲ್ಲು ದೊರೆಯುತ್ತದೆ. ಕಡಲಾಕಳುಗಳಂತೆ ಡುಗಾಂಗ್ ಗಳು ಸಮುದ್ರ ಭಾಗದ ತಲಸ್ಪರ್ಶಿ ಸಸ್ಯಗಳ ಮೇಲೆ ಅವಲಂಬಿತವಾಗಿವೆ. ತಮ್ಮ ಸೌಟಿನಂತಹ ಮೂತಿಯಿಂದ ಅವು ತಳಭಾಗದ ಹುಲ್ಲನ್ನು ಬೇರುಸಮೇತ ಕಿತ್ತಿ ತಿನ್ನುವ ವಿಧಾನ ಬಳಸುತ್ತವೆ. ಇಲ್ಲಿ ಕಡಲಾಕಳಿಗಿಂತ ಡುಗಾಂಡ್ ನ ಹಲ್ಲುಗಳು ಆಹಾರ ಜಗಿಯಲು ಹೆಚ್ಚು ಅನುಕೂಲಕರವಾಗಿವೆ.
ಡುಗಾಂಗ್ ಗಳು ಒಂದು ಬಾರಿಗೆ ಒಂದೇ ಮರಿಗೆ ಜನ್ಮ ನೀಡುತ್ತವೆ.ಅವು ಗರ್ಭಾವಸ್ಥೆ ತಲುಪಲು 13 ತಿಂಗಳ ಕಾಲ ಸಮಯ ತೆಗೆದುಕೊಳ್ಳುತ್ತವೆ. ಮರಿಯು ಎರಡು ವರ್ಷಗಳ ಕಾಲ ತಾಯಿ ಪೋಷಣೆಯಲ್ಲಿದ್ದು 8-18 ರ ವಯಸ್ಸಿಗೆ ಪ್ರೌಢಾವಸ್ಥೆ ತಲುಪುತ್ತದೆ.ಇನ್ನಿತರ ಸಸ್ತನಿಗಲಿಗಿಂತ ಹೆಚ್ಚು ಸಮಯ ಇದಾಗಿದೆ. ಡುಗಾಂಗ್ ಗಳಿಗೆ ಸುದೀರ್ಘ ಕಾಲ ಅಂದರೆ ಐವತ್ತು ವರ್ಷಗಳಿಗೂ ಹೆಚ್ಚು ಕಾಲ ಬದುಕಿದರೂ ಹೆಚ್ಚು ಮರಿಗಳಿಗೆ ಜನ್ಮ ನೀಡುವಲ್ಲಿ ವಿಫಲವಾಗುತ್ತದೆ.
ಕಡಲು ಹಸುಗಳಂತೆ ಡುಗಾಂಗ್ ನ ಹಿಮ್ಮುಖ ದವಡೆ ಹಲ್ಲುಗಳು ನಿರಂತರವಾಗಿ ಒಂದು ಬಿದ್ದು ಹೋದ ನಂತರ ಇನ್ನೊಂದರಂತೆ ಬೆಳೆಯಲಾರವು. ಡುಗಾಂಗ್ ಗೆ ಎರಡು ಕೋರೆ ಹಲ್ಲುಗಳಿರುತ್ತವೆ. ಇವು ವಯಸ್ಕವಾದ ನಂತರ ಅವು ಕಾಣಿಸುತ್ತವೆ,ಅದರಲ್ಲೂ ಮೊದಲು ಗಂಡು ಪ್ರಾಣಿಯಲ್ಲಿ ಕಾಣುತ್ತವೆ. ಹೆಣ್ಣು ಡುಗಾಂಗ್ ನ ಕೋರೆಗಳು ಅದು ಕೊಂಚನ್ ಪ್ರೌಢಾವಸ್ಥೆಗೆ ತಲುಪಿದಾಗ ಬೆಳೆಯಲಾರಂಭಿಸುತ್ತವೆ. ಡುಗಾಂಗ್ ಗಳ ಸಂಪೂರ್ಣ ದಂತ ಬೆಳೆಯುವ ಸ್ಥಿತಿಯೆಂದರೆ:
ಆಸ್ಟ್ರೇಲಿಯಾದ ಮೊರೆಟೊನ್ ಕೊಲ್ಲಿಯಲ್ಲಿನ ಡುಗಾಂಗ್ ಗಳು ಎರಡನ್ನೂ ಸಸ್ಯಾಹಾರ ಮತ್ತು ಮಾಂಸಾಹಾರ ಸೇವಿಸುತ್ತವೆ,ಸಮುದ್ರ ತಳದಲ್ಲಿ ಹುಲ್ಲಿನ ಕೊರತೆಯಾದಾಗ ಪಾಲಿಚಿಟಸ್ ಎಂಬ ಕ್ರಿಮಿ-ಕೀಟಗಳನ್ನು ಅದು ತಿನ್ನುತ್ತದೆ. ಅವು ಯಾವುದೇ ಸ್ಥಳದ ಶುದ್ದ ನೀರು ಕುಡಿಯಲು ಅವು ಹೊರಡುತ್ತವೆ. ಶುದ್ದ ನೀರು ಸಿಗದಿದ್ದರೆ ಅವು ಬದುಕುವುದು ಕಷ್ಟಕರ. ಆದರೆ ಈ ಶುದ್ದ ನೀರಿನ ಮೂಲಗಳ ಪ್ರದೇಶಗಳು ಕಡಿಮೆಯಾಗಿವೆ. ಡುಗಾಂಗ್ ಸಂಖ್ಯೆಯು ಬರಬರುತ್ತಾ ಇಳಿಮುಖವಾಗುತ್ತಿದೆ.
ಡುಗಾಂಗ್ ಗಳು ಸಾಮಾನ್ಯವಾಗಿ ಕಡಲು ಹಸುಗಳಿಗಿಂತ ಗಾತ್ರದಲ್ಲಿ ಚಿಕ್ಕವು. ಪ್ರೌಢವಾಸ್ಥೆಯ ಉದ್ದ ಮತ್ತು ಭಾರವುರಷ್ಟಾಗಿರುತ್ತದೆ. ಒಂದು ಪ್ರೌಢಾವಸ್ಥೆ ಪ್ರಾಣಿಯ ಉದ್ದವು ಅಪರೂಪವಾಗಿ ಕ್ಕೆ ಹೆಚ್ಚುತ್ತದೆ.ಹೆಣ್ಣುಗಳು ಗಂಡುಗಳಿಗಿಂತ ವಿಶಾಲವಾಗಿರುತ್ತವೆ. ಇತ್ತೀಚಿಗೆ ಅತಿ ದೊಡ್ಡ ಹೆಣ್ಣು ಡುಗಾಂಗ್ ಪಶ್ಚಿಮ ಭಾರತದ ಸೌರಾಷ್ಟ್ರ ಕರಾವಳಿಯಲ್ಲಿ ದೊರೆತಿದೆ.ಇದರ ಅಳತೆ ಇದ್ದು ಭಾರವು ರಷ್ಟಿದೆ.
ಇನ್ನುಳಿದ ಕಡಲು ಪ್ರಾಣಿಗಳಂತೆ ಡುಗಾಂಗ್ ಕೂಡಾ ಶರೀರ ಸ್ನಾಯು ಬೆಳೆಯುವ ಪೂರ್ವ ಸ್ಥಿತಿಯಲ್ಲಿ ಒಂದೇ ಪರಿಸ್ಥಿತಿ ಅನುಭವಿಸುತ್ತದೆ.ಅದರ ಸ್ನಾಯುಗಳು ಮತ್ತು ದಂತ ಕವಚವು ಗಟ್ಟಿ ಮತ್ತು ಘನವಾಗಿರುತ್ತದೆ. ಇಂತಹ ಭಾರದ ಸ್ನಾಯುಗಳು ಸಮುದ್ರ ಪ್ರಾಣಿ ಲೋಕದಲ್ಲಿ ಅವುಗಳಿಗೆ ತಳಭಾಗದಲ್ಲಿ ಗಟ್ಟಿಯಾಗಿರಲು ಸಹಾಯ ಮಾಡುತ್ತವೆ.
ಈ ಪದ "ಡುಗಾಂಗ್ "ನ್ನು ಟ್ಯಾಗಲಾಗ್ ಪದ ಗುಚ್ಚ ಡುಗೊಂಗ್ ನಿಂದ ಪಡೆಯಲಾಗಿದೆ.ಮೂಲತಃ ಇದು ಮಲಯಾ ಭಾಷೆಯ ಡುಯುಂಗ್ ಎಂಬುದರಿಂದ ಬಂದಿದ್ದು ಇವೆರಡರ ಅರ್ಥ"ಸಮುದ್ರದ ಸ್ತ್ರೀ"ಎಂದಾಗುತ್ತದೆ. ಇನ್ನುಳಿದ ಸಾಮಾನ್ಯ ಸ್ಥಳೀಯ ಅರ್ಥಗಳೆಂದರೆ "ಕಡಲಾಕಳು," "ಸಮುದ್ರ ಹಂದಿ" ಮತ್ತು "ಸಮುದ್ರ ಒಂಟೆ"ಎಂದು ಕರೆಯುತ್ತಾರೆ.
ಮಲೆಷ್ಯಾದ ಪೆರೆಕ್ ರಾಜ್ಯದ ಇಪೊಹ್ ನಗರದ ತಾಂಬುನ್ ಗವಿಯಲ್ಲಿ ಸುಮಾರು 5,000-ವರ್ಷಗಳಷ್ಟು ಹಳೆಯದಾದ ಪುರಾತನ ಚಿತ್ರವೊಂದು ನವಶಿಲಾಯುಗದಲ್ಲಿ ಬಿಡಿಸಿದ್ದು ಡುಗಾಂಗ್ ನನ್ನು ಬಿಂಬಿಸಿದೆ. ಇದನ್ನು ನಿಯಮಿತ ಕಾವಲು ಕಾಯುವ ಸಂದರ್ಭದಲ್ಲಿ 1959 ರಲ್ಲಿ ಲೆಫ್ಟಿನಂಟ್ ರಾವಲಿಂಗ್ ಅವರಿಂದ ಪತ್ತೆಯಾಯಿತು.
ಆದರೆ ಒಕಿನವಾದಲ್ಲಿ ವಿನಾಶದಂಚಿಗೆ ತಲುಪಿರುವ ಡುಗಾಂಗ್ ಗಳ ಸಂಖ್ಯೆ 50 ಅಥವಾ ಅದಕ್ಕಿಂತ ಕಡಿಮೆ ಎನ್ನಲಾಗಿದೆ.
ಅಮರ ಚಿತ್ರದ ಮೂಲ ಮುದ್ರಣಗಳು ಆಯವ್ಯಯ ನಿರ್ಬಂಧದಿಂದಾಗಿ ಸಂಪೂರ್ಣ ಬಣ್ಣದಲ್ಲಿಲ್ಲ. ಇವುಗಳ ಹಾಳೆಗಳನ್ನು ಹಳದಿ ನೀಲಿ ಮತ್ತು ಹಸಿರು ಬಣ್ಣಗಳನ್ನು ಬಳಸಿ ಮುದ್ರಿಸಲಾಗಿದೆ. ಆದರು ಅನಂತರದ ಸಂಚಿಕೆಗಳನ್ನು ಸಂಪೂರ್ಣ ಬಣ್ಣಕ್ಕೆ ಬದಲಾಯಿಸಲಾಯಿತು. ಅಮರ ಚಿತ್ರ ಕಥೆಯ ಎಲಾ ಪುಸ್ತಕಗಳು, ಕಥೆಯ ಸಾಲುಗಳನ್ನು ವಿನೋದಕರವಾಗಿಸುವ ಮೂಲಕ ಸ್ಪಷ್ಟತೆಗೆ ಒತ್ತು